
KRALENDIJK- “Ku 
e akshonnan pa mehorá 
nos maneho finansiero, 
nos ta sigurá di solu- 
shoná 
e 
problemanan 
mas importante”, Unidat 
Asuntunan Sosial i Labor 
(SZW) ta bisa. 
Esaki ta parti di nan 
reakshon riba e karta di 
minister Carola Schouten 
pa Tweede Kamer. Basi- 
kamente ta notifiká por 
lo pronto e unidat lo no 
tin su asuntunan na òrdu. 
Esaki por konkluí for di e 
investigashon ku eksper- 


Segun SZW: 
“Akshonnan pa mehorá ta duna fruta” 


tonan eksterno a ehekutá 
riba enkargo di e mini- 
sterio. Ta bai dura ainda 
añanan promé ku e unidat 
lo bai funshoná optimal. 
“E análisis aki taba- 
ta nesesario pa un plan 
di akshon pa logra me- 
horashonnan 
struktural 
den e tereno di maneho 
finansiero i desaroyo di 
ICT. Entretantu, SZW a 
traha durante vários luna 
riba e plan di akshon ku 
e ekspertonan a entregá”, 
segun SZW. 
Algu ku e unidat ke 


enfoká riba dje ta outo- 
matisá 
aplikashon 
di 
kompensashonnan. “Esa- 
ki lo yuda pa rapides di e 
prosesamentu i pago legí- 
timo”, SZW ta agregá. 
Nan ta enfatisá ku priori- 
dat ta pa paga e benefishi- 
nan na tempu. 
Minister 
Carola 
Schouten 
a 
informá 
Tweede Kamer pa yega 
na mehorashon duradero, 
ta eksigí tantu esfuerso 
insidental komo struk- 
tural èkstra, tantu serka 
e unidat di SZW di RCN 


na Boneiru komo serka e 
ministerio na Den Haag. 
Ta spera ku lo bai dura 
mas aña promé ku tur e 
akshonnan di mehorashon 
proponé relashoná ku e 
maneho finansiero i desa- 
royonan di ICT ta imple- 
mentá i e base ta na òrdu. 
Na mes momentu tin 
ambishonnan polítiko i 
gubernamental ku mester 


hasi esfuerso èkstra den e 
próksimo añanan di e uni- 
dat di SZW. 
“Mi tin konfiansa ku e 
akshonnan di mehorashon 
proponé lo kontribuí na e 
solushonamentu di e falta 
konstatá riba e tereno di 
maneho finansiero i desa- 
royo di ITC den e prók- 
simo 
periodo,” 
segun 
Schouten. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 

‘Serka Dios mi ta na kas manera un yu serka su mama.’ 
Salmo 131. 


A fayesé kristianamente: 
Sra. Juliana Josefina Angela-Martilio 
vda. di Sr. Guillermo G. Angela 


*09-01-1933 15-12-2023 
Lid in de Orde van Oranje-Nassau 2015 
Baluarte Komunidat Boneriano 2008 
Fundadó Pasadia Villa Antonia 


Yunan: 
Jeffry i Lina Angela-Tellez 
Susy Angela i Farid Ayubi 
Elaine Angela i Roland Krips 
Patricia Angela 
Patrick Angela 
Rumannan: 
Sra. Tecla Piar-Martilio 
Selma Winklaar-Martilio 
Graciela Mercera-Martilio 
Nietunan: 
Christopher Angela 
Roland Krips 
Jeffreyson Raphaela 
Bisanietanan: Yusra Angela i Jeyianna Raphaela 
Subrinu-, subrinanan i famia 
Pablo Winklaar i rumannan 
Mamerto (Boy) Mercera i rumannan 
Josephine Piar i rumannan 
Kuñá: 
Bertica Winklaar 
Ihánan: 
Nilda Winklaar, Wilfred Mercera, Piet Cicilia, Lupe Martis, 
Ruthmilda Martinus, Laura Molina, Daanchi Francees, 
Victor Oleano, Signa Martijn, Gerda Beeldsnijder, Remy 
Silberie, Glen Lugo Juliana Crestian 
Primu-, primanan i nan famianan 
Demas famia: 
Angel, Angela, Ayubi, Boezem, Booi, Cicilia, Herlaar, Krips, 
Leonisia, Martijn, Martilia, Martilio, Melaan, Mercera, Molina 
Nicolaas, Piar, Raphaela, Salsbach, Semeleer, Silberie, 
Tellez, Thomas, Welvaart i Winklaar 
Tur su famianan di Playa Grandi 
Amigu- i amiganan: 
Carlos Angel, Simeon Silië, Orlando Meyer, Quiteria 
Thielman, Irena Saragoza, Edith Strauss, Graciela 
Thielman, Emmy Schermer, Omaira Mercera i Chon 
Theodora 
Tur su bisiñanan, kompañeronan di Villa Antonia, Kor 
Coromoto 
Hendenan ku a kuid’é: 
Cleta Cicilia, Filomena Winklaar, Sonia Alcantara de Perez, 
Teresa de la Rosa Alcantara, Marvis Weiman, Netty Nicia, 
Jureldy Fortin, Jani, Milouska i Mila Janga. 
Un danki speshal na su dòkternan: 
Dr. G. Castro, Dr. Vegh, Dr. Lont, Dr. Heijtel, Dr. Bernabela. 
Si den nos tristesa a lubidá un persona, nos diskulpa. 


Ta risibi kondolensia awe, djaweps 21 desèmber na 
Consuelo Memorial di 6’or pa 8’or anochi. 


Akto di entiero ta djasabra 23 desèmber. Kondolensia 
10’or pa 12’or na Parokia La Birgen di Coromoto Antriol 
sigi pa un santo sakrifisio di misa. Despues ta hiba e 
defuntu den santana katóliko na Playa. 
No por risibi bishita bishita di kondolensia despues di 
entiero na kas. 


PORFIN HULANDA TA 
SIGUI REKOMENDASHON 


KRALENDIJK- 
Mi- 
nister Weerwind di Protek- 
shon Hurídiko a hasi konosí 
na Tweede Kamer tokante e 
echo islanan BES ta haña 
un lokèt hurídiko ku ta bira 
alabes un punto di notifi- 
kashon di diskriminashon. 
Por konkluí ku porfin Hu- 
landa ta sigui rekomen- 
dashon di Diálogo Sentral i 
dr.mr. Anthony Nicolaas pa 
e tópiko aki. 
Nicolaas na diferente 
okashon a bati bèl i alertá 
pa e nesesidat grandi di un 
lokèt asina. El a promové 
ku tésis rekomendando un 
punto di notifikashon di 
diskriminashon. Awor esa- 
ki ta bira realidat. 
“Mi ta sumamente kon- 
tentu ku e desishon pa trese 
un lokèt hurídiko. Un lokèt 
asin’aki ta bastante impor- 
tante”, dr.mr. Nicolaas ta 
bisa. 


Den un karta, e minister 
ta bisa e konosementu riba 
e islanan tokante derecho 
ta 
relativamente 
limitá. 
Siudadanonan di Karibe 
Hulandes ta parse di ta kon- 
siente di nan derechonan 
te na un grado, manera e 
kolegio di derechonan hu- 
mano a opservá na 2016. 
“Mi a komprondé tambe 
den kombersashon ku tra- 
hadónan humanitario riba 
e islanan, ku hopi biá ta 
falta abilidat pa hasi uso 
di e leinan i reglanan re- 
levante.” 
Konsekuensia di esaki 
ta e siudadano ta aseptá i 
siña biba den situashonnan 
ilegal òf inhustu. Hopi biá 
e problemanan akí ta yega 
mesa solamente ora nan a 
intensifiká. Pues, ta resultá 
ku hopi kos a bai innesesa- 
riamente malu kaba. 
Dr.mr. Nicolaas ta kon- 


firmá esaki. “Nos sistema 
legal, ta traha di tal manera 
ku ta obligá tur hende pa 
konosé lei. Ku e lokèt aki 
ta brinda e oportunidat pa 
tur hende konosé lei.” No 
opstante bo edukashon òf 
entrada. 


Kiko ta un lokèt hurídiko 
Esaki ta un lugá kamin- 
da pueblo por tuma infor- 
mashon, konseho, yudansa 
hurídiko. Esaki ta grátis. 
Aki ta asistí e siudadano 
den 
problemanan 
legal 
simpel òf yudansa pa skirbi 
karta. Problemanan legal- 
mente kompliká ta keda 
tarea di un hurista. 
E servisionan mester ta 
fásilmente aksesibel pa e 
siudadanonan. Ademas di 
aksesibilidat físiko, esaki ta 
nifiká ku konekshon ku idi- 
oma i ambiente di bida di e 
hendenan riba e islanan, ta 
krusial. Un parti importante 
ta e posibilidat pa haña 
informashon den propio 
idioma. Segun e minister 
idioma ta hunga un papel 
krusial pa fasilitá e aksesi- 
bilidat pa ku yudansa den e 
promé linia. “Ta importante 
pa hende por risibí infor- 
mashon, konseho i asisten- 
sia den nan mes idioma.” 
Pa dr.mr. Nicolaas e lo- 
ket aki lo yuda sigur e parti 
di migrantenan ku hopi bia 
no ta dominá e idioma hu- 
landes. “Mi a hasi un inves- 
tigashon bou di e grupo aki 
i nan konosementu di lei i 
instansianan ta hopi abou. 
Esaki ta pone ku nan per- 
sepshon pa diskriminashon 
ta muchu mas haltu.” P’esei 
ta hopi importante pa kada 
hende risibí e yudansa den 
su propio idioma. 
E lokètnan hurídiko na 
BES lo risibí sosten di e 
lokètnan hurídiko na Hu- 
landa Oropeo. 


Foto: 
Minister Franc Weerwind i dr.mr. Anthony Nicolaas 

SV Vitesse 


Direktiva di SV Vitesse ta partisipá 
fayesimentu di 
sra. Juliana Angela 


esposa di nos promé presidente 
sr. Guillermo G. Angela 


Forsa na su yunan i demas famia 


† 


PARTISIPASHON DI MORTO 


Consuelo Memorial 


ta buska 
Thanatopracteur 


Pa mas inf. yama #717-3243 


Direktiva di SV Vitesse ta partisipá 
fayesimentu di 


esposa di nos promé presidente 
sr. Guillermo G. Angela 


Forsa na su yunan i demas famia 


Consuelo Memorial 


ta buska 
Thanatopracteur 


Pa mas inf. yama #717-3243 


Relato di aña 2023 


MEI 
Investigashon ta mustra 
ku e espesie djindnja nani- 
shi puntá ta kousa morto di 
otro piská. 
Bonaire Human Rights 
Organization ta haña sta- 
tus spesial komo miembro 
asosiá di Caricom. 
Krusada ta risibí sertifi- 
kado di kalidat HKZ. Esaki 
ta pa su ròl den sektor di 
kuido. 
Carola Leonora a kumpli 
25 aña trahando den salú di 
hubentut. 
Situashon 
a-higiéniko 
señalá na matadero di Bo- 
neiru. 
Supermerkado Van den 
Tweel tambe ta sinti efekto 
di wèlga na Albert Heijn - 
Hulanda. 
Sùr Crispina a kumpli 
90 aña dia 4 di mei. El a 
nase komo Monica Koeks 
den e bario Rincon. 
Serrio 
Iraides 
Finies 
(Broertje) a fayesé na edat 
di 86 aña dia 7 di mei. El 
a hunga un ròl importante 
den realisashon di Kadaster 
na Boneiru. 
TCB i Hòfi Kultural a 
firma kolaborashon pa trese 
muzik tradishonal boneria- 
no den Parke Wilhelmina. 
Hulanda ta investigá orí- 
gen di korupshon guberna- 


mental na Caribe Hulandes. 
Inspekshon 
di 
Ense- 
ñansa den rapòrt ‘Staat van 
het Onderwijs’ ta mustra ku 
kalidat di enseñansa riba is- 
lanan di Caribe Hulandes ta 
variá i vulnerabel. 
Manifestashon 
grandi 
dia 12 di mei den marcha 
di solidaridat. Sindikatonan 
ta den lucha pa igualdat den 
mínimo sosial. 
Elekshon pa direktiva 
nobo di ABVO-Boneiru dia 
12 di mei. Johnny Trinidad, 
Tafila Janga, Shehera Lo- 
A-Njoe, Shurnen Hersilia 
i Lionel Emerenciana ta 
drenta direktiva di ABVO. 
Direktiva ta sostené Ro- 
bert Sances komo presiden- 
te di e sindikato. 
GrifÏer di Konseho In- 
sular Shuzelle Pieter ta 
tuma retiru despues di a o- 
kupá e funshon aki durante 
dos aña. Arjan de Wolff ta 
remplas’é. 
Atanasio (Caito) Cicilia 
a kumpli 90 aña di edat. 
Krísis den sektor di 
kuido debí na skarsedat 
enorme di trahadó. 
Ingrid Sealy, hefe di 
IND, nombrá komo geza- 
ghebber remplasante di Bo- 
neiru. 
Mester ekspandé kapa- 
sidat di produkshon di awa, 


mirando kresementu di e 
poblashon boneriano. 
Siudadano Errol Solea- 
no a fayesé. 
Promé fiansa pa proyek- 
to den agrikultura otorgá pa 
Credits ta un echo. Esaki a 
bai pa Erik Curiel. 
Informe den BONERI- 
ANO indikando ku tin 
skarsedat di piská fresku 
riba merkado. 
Partidonan polítiko ta 
haña ku ta pueblo mes mes- 
ter skohe su gezaghebber. 
Raïm Soliana a muri 
den tráfiko. El a dal ku su 
‘crosser’ den un trùk di 
Selibon. 
Rekoudashon di fondo ta 
tuma lugá pa logra revishon 
di kaso di Vernon Rombley, 


será na Kòrsou den prison 
pa asesinato di un pareha 
komersiante chines na Kòr- 
sou na 2014. 
Dia 24 di mei Elvia Tjin- 
Asjoe ta fayesé na edat di 
88 aña. Ta trata di mama di 
polítiko Elvis Tjin-Asjoe. 
Famianan ta avisá po- 
lis riba djadumingu 28 di 
mei ku Arthur Cicilia, alias 
Turbo, ta pèrdí. Ta haña su 
kurpa sin bida despues riba 
kosta nort. E mes a bula na 
laman. 
Esther Maria Pourier- 
Thodé ta fayesé. Durante 
hopi aña e tabata hefe di 
ofisina di Voogdijraad. E 
tabata pa hopi tempu en- 
fermo. 
Minister 
Carola 


Schouten ta bisa ku lo 
bai pone 5.5 mil dòler pa 
maneho integral di pobresa. 
Dia 26 Mei, ZW Groep 
a organisá e promé edishon 
di ‘Taste of Cocari’. 


YÜNI 
Phar Martha ta bira di- 
rektor nobo di Kámara di 
Komèrsio Boneiru entrante 
promé di yüni 2023. 
James Kroon ta entregá 
su retiru despues di a fungi 
12 aña komo lider di UPB. 
Ta señalá situashon a- 
higiéniko na Matadero. 
Roderick Groenman in- 
stalá komo remplasante di 
James Kroon den Konseho 
Insular. 
Konseho Isular a aseptá 

moshon 
pa 
re-introdusi 
servisio di transferensia di 
plaka. 
Munisipionan di Hu- 
landa Karibense no ta bon 
prepará pa posibel desaster 
i krísis. 
Fundashon Avanti nomi- 
ná pa premio Appeltje van 
Oranje. 
Kurpa di desaparesido 
Arthur (Turbo Djèt) Cicil- 
ia, nasé 10 di òktober 1969, 
hañá sin bida ta drif den la- 
man na altura di Morotin. 
A sera akuerdo pa sti- 
mulá agrikultura entre e 6 
islanan di eks-Antias. 
Djadumingu 4 di yüni 


2023 Pader Marc Hooi- 
jschuur a selebrá 25 aña 
komo pader. 
Harvard University ta 
anunsiá estudio di DNA 
riba habitantenan original 
di Boneiru. 
Dia 5 di yüni 2023 Parke 
Tului a selebrá 9 aña di 
eksistensia. 
Dia 7 di yüni 2023 kan- 
dela na Countour Global ta 
laga Boneiru sin koreinte 
pa basta ratu. 
Promé festival di lora 
dia 17 di yüni 2023 orga- 
nisá pa Fundashon Echo. 
Tweede Kamer ta aprobá 
proposishon pa studian- 


tenan di skol sekundario 
òf universidat na Hulanda 
karibense tambe haña beka 
básiko serka DUO. 
Ta anunsiá ku Skol par- 
tikular Het Koraal ta bai 
haña supsidio di gobièrnu 
entrante aña 2024. 
Ta resultá ku personal di 
hòspital mester hasi trabou 
èkstra debí na salario mu- 
chu abou. 
Sekretario di estado Van 
Ooijen di VWS ta anunsiá 
ku lo bai tin sufisiente fi- 
nansa pa mantené nivel di 
kuido na islanan BES. 
Hulanda ke pone 5 mion 
euro disponibel pa yuda 


siudadanonan di Caribe 
Hulandes ku tin problema 
finansiero. 
Yüni tabata nèt 100 aña 
ku un sorto di oroplano 
trahá na Boneiru a bai den 
aire bou di gezaghebber 
Richard (Hensi) Beaujon. 
Entidat Públiko a pa- 
pia ku minister Carola 
Schouten tokante penshun 
básiko pa tur hende. 
Krus Kòrá ta anunsiá ku 
nan mester di mas bolun- 
tario. FuHiKuBo a kumpli 
25 aña di eksistensia. 
Parlamentarionan 
hu- 
landes ainda ta mira muni- 
sipionan den Caribe komo 
eksterior. Toontje Nicolaas 
a fayesé na luna di yüni. E 
tabata fundadó di Partido di 
Akshon Nobo. 
Stanley Marinus a fayesé 
na edat di 80 aña. E tabata 
konosí komo Instanbul. 
Hisamentu di bandera 
di ‘Gay Pride’ a kousa in- 
dignashon den pueblo. Nan 
a hisa bandera na Rotònde 
di Kaya International-Kaya 
Industria. 
Baluarte kultural Jan Fe- 
lida a fayesé ku 88 aña di 
edat. El a duna aporte gran- 
di na kultura boneriano. 
Ta anunsiá outomati- 
sashon na Biblioteka Pú- 
bliko den sistema di fia 


buki. 
Ta lansa buki ‘Bonaire, 
een 
Koloniale 
Zoutge- 
schiedenis’, skirbí pa Cees 
Luckhart i Bòi Antoin. 
Polis a solisitá búskeda 
di Percey Frans. Sinembar- 
go no a dura masha ku nan 
a hañ’é. Bibu. 
Krítika pisá riba biahe di 
delegashon di Konseho In- 
sular i Kolegio Ehekutivo 
pa Äland. 
Ta buskando un struktu- 
ra estatal nobo pa Boneiru. 
INNO-Fonds di Fondo 
Mundial Hulandes di Na- 
turalesa ta disponibel pa 
finansiá proyekto na Bo- 
neiru tambe. Skarsedat den 
kupo pa akohida di mucha 
eskalando. Jan Okhuijzen 
ta bira presidente nobo di 
Rotary Club Bonaire, rem- 
plasando Alvin Obersi. 
Dia 29 di yüni 2023 
minister de Jonge (Minister 
di Bibienda Sosial i Planifi- 
kashon di Teritorio) i Ko- 
legio Ehekutivo di Boneiru 
a firma akuerdo pa realisa 
2124 kas pagabel na Bo- 
naire te 2030. 
Dia 29 di yüni Rei Wil- 
lem Alexander ta pidi por- 
don pa pasado di sklabitut 
na inisio di e selebrashon 
pa konmemorá 160 aña di 
liberashon di sklabitut. 

2x Fun Miles 
WEEKEND 
2x Fun Miles 


kooymanbv.com 


Starting this weekend, September 30th your 
Fun Miles are DOUBLED at Kooyman! 


KRALENDIJK – E si- 
man aki den sala di FuHi- 
KuBo a presentá un doku- 
mental di 1 ora tokante bida 


Dokumental di Shon Cain presentá na famianan 


di Shon Cain Mercera, un 
personahe markante ku a 
biba den e Rincon di siglo 
pasá. E tabata konosí spe- 


sialmente pa su simadan. 
E famoso simadan di Shon 
Cain, ku a eksistí te mei- 
mei di dékada ochenta na 


Rincon, ta bini bèk. 
Famianan 
desendiente 
di Carolina (Shon Cain) 
Mercera a disidí di mobi- 
lisá último lunanan i ta 
sigur ku nan ta bai rebibá e 
simadan aki dia 27 di aprel 
otro aña riba ‘Dia di Rei’. 
Humphrey Mercera, nietu 
di Shon Cain a bini ku e 
inisiativa aki. 
Ken 
tabata 
Carolina 
Mercera, 
kariñosamente 
yamá Shon Cain? Patricia 
Carolina Mercera a nase 
dia 16 di mart 1896 komo 
yu di e kosedó Arnestina 
Matilia Mercera den di kua- 
ter distrito di Boneiru, pues 
Rincon. Mercera (original- 
mente Marsera) ta un dje 
promé famianan di orígen 
afrikano na Boneiru. 
Shon Cain a nase, biba 
i muri na Rincon. Tabata 
un muhé fuerte i trahadó, 
un mama soltero ku a 
haña i lanta 10 yu. Komo 
muhé hóben Shon Cain a 
traha hopi den e anterior 
plantashi Washington. E 
tabata traha mas tantu den 
e asina yamá ‘Kunuku di 
Sabana’ den e plantashi aki, 
spesialmente kòrta maishi. 


Carolina Mercera por para 
modelo komo e muhé sol- 
tero trahadó di Rincon. 
Pa realisá e dokumen- 
tal aki e tim di FuHiKuBo 
konsistiendo di Bòi Antoin, 
Anneke Jansen i Emma 
Pratt, a traha duru e último 
lunanan aki, entrevistando 
alrededor di 15 persona pa 
haña un bista di ken tabata 
Shon Cain. 
Den kurso di otro aña lo 
presentá e dokumental na 
televishon, 


Ludwig Vastgoed Bonaire B.V. 
Is op zoek naar 
- een Allround Bouwmedewerker 


-met 5 jaar ervaring in bouw en elektro techniek 
-met rijbewijs B en C 


Voor meer info kunt u bellen op tel # 785-5561 


J.S.C. Construction B.V. 


ta buska 
metselaar - timmerman 


-mester por pega blòki i traha bekisting. 


Pa mas inf. yama # 782-7213 

Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Unesco Memory of the World Herensia 
13.00 Aki Boneiru: 
Krus Kora Ondersteuningsfonds 
14.00 Herensia: 
Ricarda Ramona Boezem Britt 
15.00 BAPA: 
Roland Beaumont 2 


16.00 Herensia: 
Edna Margriet (Bebi) Sint Jago-Janga 
17.00 Aki Boneiru: 
Homenahe Boysi Koeks 
18.00 Herensia: 
Amanda Cleofa Trinidat, Rolly & Mouchi 
19.00 BAPA: 
Sjoerd Vanderbrug 


20.00 Herensia: 
Nerio Mercelina i 
Leticia Mercelina-Thielman 
21.00 Aki Boneiru: 
Hans Faassen 10 aña 
Classical Music Board 
22.00 Herensia: 
Juliana Robertina Wanga-Angela 
23.00 BAPA: 
Rudolf Amando Maria 


Djaweps 21 Desèmber 2023 


KIKO TA STROBA BO? 


“E ora ei Jesus a bisa Su disipelnan: 'Si un hende 
kier bin Mi tras, lagu'é nenga su mes, i hisa su 
krus, i siguiMi. Pasobra ken ku kier salba su bida 
lo pèrd'é; ma ken ku pèrdè su bida pa Mi kousa 
lo hañ'é.” Mateo 16:24-25(BS) 


Si bo tin gana di biba pa Kristu anto bo ta haña bo 
strobá konstantemente, mi ke duna bo kuater stap 
kon pa logra esaki; 
1. Duna Dios e mihó di bo: 
Disidí ku bo ke triunfá riba mal hábitonan, 
práktikanan pekaminoso i obranan di skuridat. No 
tene nada atras den bo kurason ku ta stroba bo 
komunion ku Dios. 
2. Biba den e sentro di e boluntat di Dios: 
Sa kiko ta Dios Su plan pa bo bida i den ki direkshon 
E ke pa bo bai. Pa logra esaki bo mester ta den 
e mesun sintonia ku Dios. Keda konektá ku Dios i 
skucha E dirigí bo pasonan. 
3. Permanesé den Kristu: 
Juan 15:5 ta bisa: “Ami ta e mata di wendrùif, boso 
ta e ramanan; esun ku keda den Mi, i Ami den djé, 
esei ta duna hopi fruta, pasobra separá di Mi boso 
no por hasi nada.” Den Kristu bo mester ta pa bo 
bida por duna fruta, pasobra separá di djE nos no 
por hasi nada. 
4. Nenga mi mes: 
Bo ke dediká tur tur pa Kristu? Tin sierto kosnan 
ku bo ta gusta hasi, ku bo mester kambia òf stòp di 
hasi, pasobra nan ta un strobashon. Detektá nan i 
kambia nan pa bo sigui Kristu efektivamente. 


BO POR BIBA 100-100 PA KRISTU 
Bo ke sa mas? E-mail nos na grasia.miserikordia@ 
gmail.com 


Randolf Paula 
Produkshon PGM 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


KRALENDIJK- 
Nos 
ta kasi na final di aña 2023. 


Kompará ku aña pasá: 
Ménos show di pagara 


Komo 
tradishon 
vários 
kompania i establesimentu 
ta sera aña ku un show di 
pagara. Básikamente e ta 
un kustumber, famia kom- 
pleto ta bai na diferente si- 
tio riba nos isla pa disfrutá 
di e vürwèrk aki. 
Sinembargo e aña aki tin 
ménos show pa disfrutá di 
dje. E aña aki Direktorado 
Asuntunan Hurídiko i Ge- 
neral (JAZ) a otorgá ménos 
pèrmit pa sende vürwèrk, 
esaki kompará ku aña pasá. 
A duna solamente 4 pèrmit 
pa sende vürwèrk. 


Ta 
trata 
di 
Magero 
Laundry ku ta sende vür- 
wèrk riba 29 di dezèmber 
próksimo, Capricco 30 di 
dezèmber, Tung Fong Store 
ta riba 31 di dezèmber. Fla- 
mingo tv ta sende vürwèrk 
pa komunidat riba 19 di 
yanüari 2024. E kantidat di 
pèrmit pa bende vürwèrk a 
keda meskos ku e aña ante- 
rior. JAZ a duna total 7 pèr- 
mit pa benta di vürwèrk. 

Tonchi, nos semi-tokayo Yon- 
chi ta pone drama ora e bebe 
di mas... 


Awèl sí. Ta yega tempu pa e ku- 
minsá kanta su mes na barí? Bo n’ 
ta haña.... 


K R A L E N D I J K / 
ORANJESTAD – Djára- 
son a marka 10 aniversa- 
rio di Raul Trinidad, ko- 
nosido músika Boneriano, 
trahando na Aruba Tour- 


Raul Trinidad 10 aña na ATA 


ism Authority (ATA). E 
ta sinti sumamente agra- 
desido i bendishoná pa e 
karera bunita akí. 
Raul kier a tuma un 
momento pa ekspresá su 


gradisimentu na tur su 
koleganan, tantu di pa- 
sado komo esnan aktual, 
ku semper tabata fuente 
di inspirashon i sosten pa 
su persona. Huntu a krea 


memorianan, 
enfrentá 
desafionan i selebrá ék- 
sitonan. Un danki special 
ta bai na Raul su man- 
ager Shadey Figaroa, pa 
su guia i enkurashamentu 
durante su trayektoria na 
ATA. Sigur su liderazgo 
ta un komponente hopi 
importante den e krese- 


mentu i logronan. 
“Un 
danki 
spesial 
tambe na CEO Ronella 
Croes, pa e konfiansa de- 
positá den mi for di 'day 
1'. Last but not least, un 
danki na mi kasá i mi yu- 
nan pa semper tei pa mi. 
Awe nos ta selebrá esaki 
huntu,” Raul ta skirbi. 

WILLEMSTAD -- Den 
un ambiente ameno na 
CUR Airport, a tuma lugá 
selebrashon di e buelo di- 
rekto nobo di Surinam Air- 
ways konektando Miami i 
Kòrsou. E skema ta inkluí 3 
buelo semanal riba djaluna, 
djárason i djabièrnè. 
E buelonan lo keda 
efektuá ku un Boeing 737- 
800, ku un kapasidat di 
150 stul. Na yegada di e 
promé buelo na aeropuerto, 
e avion a keda risibí ku e 
tradishonal saludo di awa. 
Durante e seremonia a hiba 
palabra Minister di Desar- 
oyo Ekonómiko, Ruisandro 
Cijntje, Minister di Tráfiko, 
Transporte i Planifikashon 
Urbano, Charles Cooper, 
Gonesh Steven, CEO di 
Surinam Airways i Jonny 
Andersen, CEO di CAP. 


Surinam Airways ta introdusí buelo direktor Miami-Kòrsou 


Mas aleu, Minister Ci- 
jntje, Minister Cooper i 
Muryad de Bruin di CTB, 
huntu ku Christa Zuiver- 
loon, Kònsùl General di 
Sürnam i Andersen di CAP, 
a hasi entrega di un plakat 
konmemorativo na Suri- 
nam Airways, ilustrando 
e bunita Handelskade i e 
famoso Koningin Emma- 
brug, konosí komo ‘Swing- 
ing Old Lady’. 
Kòrsou ya tin un relas- 
hon di basta aña ku Suri- 
nam Airways, e kompania 
di aviashon ta ehekutando 
buelonan direkto for di 
Paramaribo pa Kòrsou. E 
kompania awor a amplia 
su skema di buelo, intro- 
dusiendo buelonan direkto 
for di Miami pa Kòrsou. 
E konekshon nobo di 
Surinam Airways ta habri 


posibilidat pa mas turista 
for di Miami i otro siudat- 
nan na Merka bin ekspe- 
rensiá tur loke Kòrsou tin 
di ofresé i mas ku tur kos 


e kaluroso hospitalidat di e 
hendenan. Introdukshon di 
e buelo direkto di Surinam 
Airways, no solamente ta 
alsa e opshonnan di biahe 


pa bishitantenan for di eks- 
terior, pero na mes momen- 
tu e ta brinda tambe mas 
opshon di biahe pa e pueblo 
lokal. 

ORANJESTAD 
-- 
Den oranan di marduga, 
sistemanan di deteccion 
a tuma nota di un con- 
tacto den direccion di 
Aruba. Un ‘Metal Shark’ 
di Wardacosta cu asisten- 
cia di Cuerpo Policial di 


Wardacosta y Cuerpo Policial Aruba 
a detene 12 persona riba lama 


Aruba (KPA) su helicopter, 
a dirigi nan mes pa asina in- 
tersepta e boto (tipo ‘yola’). 
Ta trata di 11 hende 
homber Venezolano i un (1) 
hende homber Colombiano 
(12 persona total). Abordo 
di e lancha a tuma nota di 


diferente pakete (inves- 
tigacion ta tumando logra 
pa determina e contenido) 
cu mas di 600 kilo. 
E 12 personanan a ser 
entrega na KPA. E lancha 
cu nan a nabega riba dje a 
sink eventualmente. 


ORANJESTAD 
-- 
Despues di negosacionnan 
entre Aruba y Hulanda, 
Gabinete Wever-Croes II 
a logra adapta e Ley di 
Supervision 
Financiero 
di Aruba cu e normanan 
financiero nobo y tres 
condicion cu Hulanda a 
stipula. Segun e proto- 
col di 2015 entre Aruba 
y Hulanda, Aruba no por 
cambia e ley aki di su mes 
pero prome cu esey, mes- 
ter aprobacion di Conseho 
di Minister di Reino. Fin 
di augustus di e aña aki, 
Aruba a manda e concepto 
di e ley Hulanda y despues 
di negosacionnan intenso 
entre Aruba y Hulanda, 
Aruba a adapta e concep- 
to riba e tres puntonan cu 
Hulanda a exigi. 
Finalmente, Secretario 
di Estado Alexandra van 
Huffelen, dia 1 di Decem- 
ber 2023 a indica cu ta bay 
di acuerdo cu e concepto 
adapta y e ley a wordo 
manda 
pa 
Parlamento. 
Dia 18 di December, Par- 
lamento di Aruba a trata e 
cambionan aki cu a wordo 
aproba unanimamente pa 
e 19 Parlamentarionan cu 
tawata presente. 
NORMANAN 
FI- 
NANCIERO: Den e ley 
adapta tin tres norma cu ta 
wordo stipula. 
- Aruba tur aña 
mester tin por lo menos 
1% di surplus. 


Despues di aprobacion di Conseho di Minister di Reino 
Ley di supervision financiero di Aruba a pasa unanimamente 


- E gastonan di 
personal den 2027 mes- 
ter yega maximo 10% di 
GDP. 
- E debe di pais 
Aruba mester yega 70% 
na aña 2031 y 50% aña 
2040. 
Esakinan ta e normanan 
cu Aruba y Hulanda a pal- 
abra ya caba na 2018 y na 
2020 y awo esakinan ta 
ancra legalmente. Prome 
Minister Evelyn Wever- 
Croes a indica cu e nor- 
manan aki ta realistico. E 
siman aki, Parlamento a 
aproba Presupuesto 2024 
di Pais Aruba cu un surplus 
di 1%. Na 2023, e surplus 
tawata na 1.9%. Cu esaki, 
Aruba ta e prome pais den 
Reino cu tin un Presu- 
puesto 2024 aproba y cu 
un surplus. 


BOETERENTE, 6.9%: 
Apesar di e echo cu 
Aruba a adapta e Ley di 
Supervision 
Financiero 
segun e intruccion di Hu- 
landa, pa Hulanda, esaki 
no ta motibo ainda pa baha 
e boeterente di 6.9% paso- 
bra segun Hulanda, Aruba 
ainda por cambia e ley aki 
unilateralmente y esaki 
no ta duna suficiente con- 
fortabilidad na Hulanda. 
“P’esey Hulanda a exigi 
cu Parlamento di Aruba ta 
pasa su autonomia Parla- 
mentario na Reino y ancra 
esaki den un ley di Reino 


(Rijkswet). 
Parlamento 
di Aruba ta opone esaki”, 
Prome Minister a remarca. 
Prome Minister a ex- 
presa cu e posicion di Hu- 
landa den esaki no ta co- 
recto. 
Esaki tambe a wordo 


demostra door di un opin- 
ion legal cu un profesor 
Hulandes a duna. Aruba ta 
mara na e protocol di 2015 
y no por cambia e ley aki 
unilateralmente. 
Tambe, expertonan ta 
bisa cu asina e boeterente 


di 6.9% di Hulanda no por 
keda na vigor tampoco 
awo cu Aruba a haci tur 
loke cu Hulanda tawata 
kier den e ley. 
Tambe 
Parlamentari- 
onan di Eerste Kamer ta di 
mesun opinion. 

PHILIPSBURG 
-- 
Djadumingu 17 di desèm- 
ber e kancha di basket na 
Simpson Bay a bria un biá 
mas, danki na e akshon rá- 
pido tumá pa e departamen- 
to di desaroyo komunitario 
i asuntunan humanitario di 
famia i Minister di Salu- 
bridat Públiko, Desaroyo 


Kancha di basket na Simpson Bay ta bria 


Sosial i Labor, Omar Ot- 
tley. 
Rekonosiendo e pro- 
blema di hopi tempu di e i- 
luminashon inadekuá riba e 
kancha di basket, Minister 
Ottley a respondé rápidam- 
ente na e preokupashonnan 
ekspresá pa e organisashon- 
nan den e komunidat di 


Simpson Bay. 
Desde e devastador or- 
kan Irma na 2017, e kancha 
di basket di Simpson Bay 
no tin e iluminashon ad- 
ekuá, kreando retonan sig- 
nifikativo pa e hungadónan 
i limitando e uso di e kan- 
cha durante oranan di ano- 
chi. Sinembargo, Minister 


Ottley, durante su bishita 
resien na Simpson Bay, 
miembronan di Jason Foun- 
dation a informá e minister 
di su esfuersonan kontinuo 
pa rekoudá fondo pa insta- 
lashon di lusnan adekuá. 
Ora a tende di e nese- 
sidat aki, Instituto Nasho- 
nal di Deporte a aserká Mi- 
nister Ottley den su ròl di 
Minister di Desaroyo Ko- 
munitario. 
Rekonosiendo 
e importansia di un kan- 
cha di basket bon iluminá 
pa bienestar i aktividatnan 
rekreativo di e komunidat, 
e minister a tuma medida 
inmediatamente pa trata e 
problema. 
“Mehorando e ilumi- 
nashon di e kancha di bas- 
ket na Simpson Bay, nos 
no solamente ta mehorá e 
oportunidatnan pa ehersisio 
físiko i deporte, pero tambe 
fomentando partisipashon 
di komunidat,” Minister 


Ottley a deklará. “Mi ta 
komprometí pa garantisá 
ku nos komunidatnan tin 
e rekursonan nesesario pa 
prosperá i e aktualisashon 
di lus akí ta djis un ehèmpel 
di nos dedikashon.” 
E instalashon di lus nobo 
na e kancha di basket na 
Simpson Bay no solamente 
ta krea un ambiente di wega 
mas sigur i agradabel, pero 
tambe ta fasilitá weganan 
anochi, torneo i reunionnan 
komunitario. E inisiativa ta 
benefisiá enormemente Ja- 
son Peterson Foundation i 
tur entusiasmá di basketbòl 
den e área. 
Miéntras e temporada di 
Pasku ta yegando, e kancha 
di basket na Simpson Bay 
ku a keda iluminá, lo sirbi 
komo símbolo di speransa, 
unidat i e kompromiso di 
e gobièrnu pa satisfasé e 
nesesidatnan di su siudada- 
no. 


ORANJESTAD (EUX) 
-- E aliansa Afrikano di se- 
menterio Sint Eustatius, a 
revelá e nòmbernan, edat, 
okupashon i kreensia re- 
ligioso di 96 antepasado 
ku un biá tabata asosiá ku 
Plantashi Golden Rock na 
Sint Eustatius. 
Esaki ta parti di e 
proyekto ‘Remember Sta- 
tia: Tracing our Origins’, 
ku ta animá e komunidat di 
Statia pa hasi e historia A- 
frikano di e isla mas visibel 
i personal. E nòmbernan 
por keda hañá den e doku- 
mento akí. 
E nòmbernan den e do- 
kumento ta tumá for di 
e registronan di emansi- 
pashon di Sint Eustatius. 
Nan ta reflehá e nòmber, 
fama, edat, sekso, oku- 
pashon i religion di e hen- 
denan di Plantashi Golden 


A revelá nòmber di antepasadonan Afrikano 
di Plantashi Golden Rock 


Rock ku a liberá na 1863. 
Pa Sint Eustatius, esaki 
a envolví un total di 1.075 
persona. E aliansa di se- 
menterio 
Afrikano 
Sint 
Eustatius ta informá ku es- 
akinan no ta e nòmbernan 
di e 69 antepasadonan ku 
nan restonan a keda derá na 
2021. 
Kenneth Cuvalay, lider 
di e proyekto: “Optené e 
nòmbernan di nos antepa- 
sadonan for di fuentenan di 
archivo i hasi nan konosí, 
ta importante pa kambia 
historia. 
Nos 
antepasa- 
donan no tabata solamente 
katibu, nan tabata hende ku 
un nòmber, un kara, un pro- 
feshon, un historia. Nan ta- 
bata bini di diferente pais di 
e kontinente Afrikano, nan 
tabatin konosementu, balor 
i tradishon. Nan a sobre- 
viví e krímen i horornan di 


e pasahe medio, nos ante- 
pasadonan, por bisa asina, 
ta biba den nos.” 
E komunidatnan pre- 
tu, segun Cuvalay, a keda 
marginalisá i isolá pa hopi 
tempu sin e medio pa prote- 
há adekuadamente òf kon- 
memorá e antepasadonan 
akí ku e respetá ku nan 
meresé. 
“Ta ora pa kambia esei. 
Nos mester konta su histo- 
ria, e pasado nunka ta ter- 
miná realmente. Nos ante- 
pasadonan a keda emansipá 
na 1863, pero no a duna 
nan tera pa biba i di nin- 
gun manera nan a keda 
kompensá pa sentenáres 
di aña di abuso, violensia 
i eksplotashon,” Cuvalay a 
bisa. 
Segun e aliansa, ta im- 
portante pa realisá esaki 
pa komprondé e situashon 


aktual. Echo ta Sint Eu- 
statius ta keda koloniá pa 
Hulanda i e komunidat A- 
frikano ta keda sklabisá den 
otro formanan, manera so- 
sio ekonomikamente i dor 
di destruí nos patrimonio 


históriko kultural,” Cuva- 
lay ta bisa. “Preservashon 
ta poder i na Statia ta kla 
di ken e patrimonio ta keda 
preservá. No ta nos heren- 
sia, ta esun di e podernan 
kolonial.” 


Ludwig Vastgoed Bonaire B.V. 
Is op zoek naar 
- een Allround Bouwmedewerker 


-met 5 jaar ervaring in bouw en elektro techniek 
-met rijbewijs B en C 


Voor meer info kunt u bellen op tel # 785-5561 


J.S.C. Construction B.V. 


ta buska 
metselaar - timmerman 


-mester por pega blòki i traha bekisting. 


Pa mas inf. yama # 782-7213 

Detenshon 
Den kaso di e aleman i 
hulandesnan peligroso pa 
estado ku a detené na mo- 
mentu ku guera a kuminsá, 
ta asina ku na promé in- 
stante a usa temporalmente 
skolnan na Boneiru pa alo- 
há e personanan aki. 
Tambe pa e militarnan 
hulandes i aliadonan meri- 
kano, ku di un dia pa otro 
a keda trasladá pa Boneiru, 
mester a krea e fasilidatnan 
di akomodashon nesesario. 
Pa e militarnan meri- 
kano, den tempu rápido, a 
traha un kampamentu na 
Tra' i Montaña, pegá ku 


E historia tras di Brionkazerne 


Pa: Bòi Antoin 


Un di e problemanan ku gobièrnu tabata sintá kuné na kuminsamentu di Segundo 
Guera Mundial, tabata e falta di lokalidat pa akomodá e diferente militarnan ku 
a stashoná riba e isla aki. Tarea di e militarnan aki pa gran parti tabata di vigilá e 
presunan den e kampamentu ku a traha na Playa Pariba pa interná aleman i per- 
sonanan peligroso pa estado. E alemannan ku tabata riba teritorio antiano na mo- 
mentu ku guera a kuminsá. T ambe tabatin den na siudadanonan di nashonalidat 
hulandes ku tabata konsiderá komo peliger pa estado. 


Tanki Maraka. Tabata e 
intenshon ku e militarnan 
hulandes lo a sigui e ehèm- 
pel aki, pero debí na sirkun- 
stansianan no premirá, esa- 
ki a tarda pa realisá. 
Tur e tempu ei (mas ku 
dos aña) e militarnan hu- 
landes mester a trata na 
haña 
akomodashon 
den 
Fort Oranje i tambe den 
skol públiko. 


Kazèrne 
Na luna di aprel 1943 ta- 
bata parse ku a yega asina 
leu ku por a kuminsá ku 
konstrukshon di loke lo a 
bai bira e promé kazèrne 
di Boneiru. E Komandan- 
te Militar General Carel 
Baron van Asbeck, pa me- 
dio di un karta fechá 9 di 
aprel 1943, nr. 5217, a pidi 
Gobernador dr. Piet Kasteel 
pa duna apoderashon na e 
direktor di Dienst Open- 
bare Werken (DOW), ir. Jo- 
hannes Groote, pa konstruí 
un kampamentu militar na 
Boneiru. 
Esaki mester a konsistí 


di e siguiente komparti- 
mentunan: - Barak i edi- 
fisionan ku tualèt - Afdak 
pa laba pana - Kamber pa 
supofisialnan - Kamber pa 
ofisialnan - Lokal pa hasi 
atministrashon i tambe un 
kasita di warda - Kantina, 
sala di kome i kushina - 
Garashi ku tayer - Lugá pa 
warda kos. Brion Kazèrne. 
A kalkulá e kostonan di 
konstrukshon di e totalidat 
aki na fl. 220.000,—, pa kua 
meta sinembargo pa medio 
di presupuesto supletorio a 
pidi solamente un suma di 
fl. 200.000,—. Esaki tabata 
motibu ku e komandante 
militar general a pidi pa 
kambia e montante aki den 
fl. 220.000,—. 
Algun siman despues 
a resultá ku e montante ei 
tambe tabata muchu abou. 
Den un karta fechá 7 di mei 
1943 e direktor di DOW 
ta trese dilanti ku el a laga 
hasi mas midimentu na 
Boneiru pa haña un bista 
den e gastunan relashoná 
ku elevashon di e tereno, 


konstrukshon di karetera, 
kloaka, kurá, èts. 
Ta trata di trabounan ku 
na su opinion no ta benefisiá 
solamente e kampamentu 
ku lo a bai konstruí, pero 
di kua e habitantenan di 
Kralendijk mes tambe por a 
probechá. Tuma por ehèm- 
pel e kloaka. E intenshon 
tabata pa konstruí esaki di 
tal forma ku terenonan ku 
normalmente, den tempo- 
rada di yobida, tabata kon- 
stantemente bou di awa, lo 
a seka mas lihé, loke sigur 
lo a aliviá e molèster di san- 
gura. 


Gastu embolbí 
Mas aleu Groote a skir- 
bi: "E plaka pa konstruk- 
shon di un sentral di kori- 
ente propio nos por hinka 
mas bien den e kompania 
N.V. Kralendijk. E potensia 
èkstra ku e empresa di ener- 
gia aki ta haña, lo benefisiá 
henter e siudat, enbes di 
solamente e kampamentu." 
For di e karta di Groote 
por dedusí ku e plaka 
nesesario pa konstruí e ka- 
zèrne lo ta di 260 mil flo- 
rin. Gobièrnu tabata kon- 
bensí ku anke lo por a lòs 


e plakanan nesesario, lo 
mester a sigui sí un trayekto 
largu, promé ku por a inisiá 
definitivamente ku kon- 
strukshon di e kazèrne aki. 
E komandante militar 
general p'esei tambe a pro- 
poné, via gobernador na 
parlamento, pa kuminsá bai 
di akuerdo ku un suma di 
64 mil florin, di manera ku 
por a kuminsá mesora ku 
konstrukshon di e kazèrne. 
El a proponé pa kuminsá 
konstruí ku e plaka aki e 
kantina, komedor i kushina, 
ku e tabata konsiderá e lo- 
kalnan di mas nesesario. 
Presidente di Staten di 
e tempu ei, John Sprockel, 
a skirbi riba dia 17 di yiili 
1943 ku nuebe di e dies 
miembronan di Staten di 
Kòrsou a bai di akuerdo 
ku e proposishon aki. Un 
miembro no tabata mira 
nesesidat pa konstruí e ka- 
zèrne aki, miéntras ku e 
miembronan di Aruba no 
tabata presente. 


Militar den konstrukshon 
Remarkabel ta un karta 
djis despues (22 di yüli 
1943) di sr. Groote na 
gobernador. El a skirbi 

entre otro: "A pidi Staten 
pa konsedé un suma di fl. 
64.000,— pa konstrukshon 
di un kantina, komedor i 
kushina. Si a pidi mi kon- 
seho riba e karta aki, lo mi a 
proponé un otro redakshon. 
No ta posibel pa kuminsá 
konstruí e edifisio aki sin 
hasi e trabounan di koba- 
mentu riba e tereno i tambe 
kloaka. Tampoko ta posi- 
bel pa hasi e trabou total 
den parti. Mester manda un 
plug di trahadó Boneiru ku 
ta konstruí e edifisionan di e 
kazèrne aki gradualmente. 
Pa hasi e trabou aki lo mi 
por haña un kontratista pa 
hasi henter e trabou. Mi a 
mustra Staten kaba riba un 
ke otro." 
Tres 
siman 
despues 


DOW ta informá dr. Kasteel 
ku a haña e kontratista H.J. 
Rijsdijk dispuesto pa ehe- 
kutá e trabou, basta ku por 
a trasladá su yu, sargento 
N.J. Rijsdijk, pa Boneiru i 
dun’é sufisiente libertat di 
moveshon pa supervisá e 
trabounan di konstrukshon, 
ku lo a bai keda ehekutá 
pa su tata. Esaki a sosodé 
tambe. 
A trasladá sargento N. 
Rijsdijk entrante 28 di 
ougùstùs 1943 pa Boneiru, 
na unda el a haña libertat 
di moveshon pa supervisá 
e aktividatnan di konstruk- 
shon. Na luna di sèptèm- 
ber 1943 kaba e trabounan 
pa konstruí e kampamentu 
militar por a kuminsá. 
Mester apuntá aki ku 


probablemente militarnan 
den servisio obligatorio 
tambe a yuda den konstruk- 
shon di e kazèrne aki. Pues 
ku tabata usa milisia lokal 
durante Segundo Guera 
Mundial pa metanan mili- 
tar i sivil. 


Apertura festivo 
Loke tin poné ariba ta 
solamente un frakshon di 
tur e problemanan ku taba- 
tin, relashoná ku konstruk- 
shon di e proyekto konosí 
ofisalmente komo "Bouw 
Kampament Bonaire", den 
e fase di preparashon. No 
opstante tur esaki Rijsdijk 
a logra keda kla ku e kon- 
strukshon dentro di un tem- 
pu rasonabel di un aña, di 
manera ku meimei di aña 


1944 por a pone e komple- 
ho den uso. 
Originalmente a pro- 
gramá e apertura ofisial pa 
dia 10 di yüni 1944, pero 
konsiderando ku riba e dia 
ei un grupo grandi di mucha 
boneriano lo a risibi nan 
Promé Santa Komunion, a 
disidí di kambia e fecha di 
apertura pa djaweps 29 di 
yüni 1944. Esaki a sosodé 
den forma festivo, ku asis- 
tensia di hopi outoridat 
haltu. 
Un relato di 2 di ougùstùs 
1944 nr. 4197 di Joop Boer, 
funshonario di sekretariado 
di aktividat di gobièrnu, 
skirbí pa Ministerio di Ko- 
lonia, ta deskribí e apertura 
di Brion Kazème. "Bandera 
rood-wit-blauw tabata bula, 
no solamente na honor di 
Prens Bernhard ku tabata 
selebrá 33 aña di edat, pero 
tambe pa yama bonbiní na 
gobernador dr. Piet Kasteel. 
A pidié pa efektuá apertura 
ofisial di e kazèrne nobo.” 
"Masomenos mitar di 
dies di mainta Snip a ate- 
risá, na unda gezaghebber 
Xavier Krugers a saludá dr. 
Kasteel, teniente Jaap de 
Waal, ofisial enkargá ku e 
tropanan hulandes na Bo- 
neiru, Charles Hellmund, 
landraad, teniente Winston 
Ware, komandante di e tru- 
panan merikano stashoná na 
Boneiru, prokurador gene- 
ral mr. Lindoro Kwartsz i 
su esposa , pastor Bertran- 
dus Kranwinkel O.P.", Joop 
de Boer a skirbi. 
Gobernador tabata kom- 
pañá pa Carel Baron van As- 
beck, Komandante Militar 
General, Schout-bij-Nacht 
Theodor Chandler, koman- 
dante di tropanan merikano 
den e parti aki di Reino Hu- 
landes, presidente di Staten 
John Sprockel, direktor di 
DOW Johannes Groote, at- 
ministrador di finansa mr. 
Henry Hoogeveen, Jacob 
van der Veldt di e sekshon 
di Desaroyo i Rekreo, te- 
niente naval Huug Corsten, 
teniente naval Johan de Go- 
ederen , teniente-ayudante 


Ivan Lansberg, kontratista 
H. Rijksdijk, señornan Eu- 
gene Winters i Jan Linker, 
respektivamente hefe di e 
servisio di prensa di gobièr- 
nu i fotógrafo di polis. 


Guardia di honor 
Na e fèlt pa avion na 
Subí Blanku tabatin un 
guardia di honor, miéntras 
ku patfendeman, bou di 
guia di frater, a forma un 
kordon. Na su yegada na 
Playa gobernador a sali for 
di outo pa na pia pasa dilan- 
ti un rei di mucha di skol. E 
mucha hòmber i muhénan 
tabata forma, ku nan ban- 
derin i streknan orañe, un 
grupo kolorido. 
Dilanti e kazèrne nobo 
tambe tabatin un guar- 
dia di honor posishoná i 
despues ku dr. Kasteel a in- 
spekshoná esaki, e manda- 
tario a tuma asiento huntu 
ku e invitadonan. 
Teniente Jaap de Waal 
a habri e seremonia ku un 
palabra di elogio na direk- 
shon di kapitan George 
Seppen, su predesesor, ku a 
hasi asina tantu pa a logra 
realisashon di e kazèrne 
aki. Despues di esei e Ko- 
mandante Militar General, 
Baron van Asbeck, a tuma 
palabra i a mustra riba e 
fiesta dòbel di e dia ei: e 
kumpleaño di Prens Bern- 
hard i apertura di e kazèrne 
nobo. 
El a rekordá e menasa 
kresiente na 1942 i a bisa: 
"Boneiru ta situá bou di e 
huma di Kòrsou. Mester 
interpretá esaki figurativa- 
mente, pasobra e ta situá 
pariba di Kòrsou i nunka 
sikiera un tiki huma di e 
refineria petrolero di Kòr- 
sou lo resultá riba e isla aki. 
Pero un okupashon perma- 
nente tabata nesesario i na 
luna di òktober 1942 un de- 
tachamentu di infanteria a 
bini Boneiru. A akomodá e 
militarnan den Fort Oranje 
i skol públiko." 
Mas aleu Baron van 
Asbeck a elogiá e orga- 
nisashon i partikularnan, 

manera Algemeen Neder- 
lands Verbond, sr. Herrera 
di plantashi Washington, 
señornan Panlik i Jonkhout, 
igualmente R.K. Militaire 
Vereniging Sint Christo- 
phorus, ku tur a duna nan 
koperashon. 
Baron van Asbeck a fi- 
nalisá su diskurso, lesando 
e dekreto di gobièrnu pa 
duna e kazèrne nòmber 
di Pedro Luis Brion: "Bij 
besluit van Zijne Excellen- 
tie de gouverneur van Cu- 
raçao is bepaald dat deze 
inrichting de naam Brion 
Kazèrne zal dragen, naar 
de op 6 juli 1782 geboren 
en 23 september 1821 
overleden kapitein der Na- 
tionale Garde te Curaçao 
en tevens admiraal der 
Zeemacht van Groot Co- 
lombia, Pedro Luis Brion." 
Riba e plakat mes tin 
poné: "Geopend op 29 juni 
1944, door Zijne Excellen- 
tie de Gouverneur van Cu- 
raçao, Dr. P.A. Kasteel". 


Brion Kazèrne bashí 
E militarnan hulandes 
kasi no a probechá mes di 
Brion Kazèrne. E tempu ku 
nan a tuma e edifisio aki den 
servisio, Segundo Guera 
Mundial tabata kabando. 
Ainda tabatin kombatenan 
na Oropa i sùit-ost Asia, 
pero pa loke ta trata region 
di Caribe, na unda a kore ku 
òf destruí e supmarinonan 


aleman, e peliger a mengua 
konsiderablemente. 
Na luna di òktober 1944 
e promé grupo di e detacha- 
mentu militar a kuminsá 
bandoná Boneiru bèk pa 
Kòrsou. For di e fuentenan 
konsultá no por a saka'fo ki 
dia eksaktamente e último 
militarnan a bandoná Brion 
Kazèrne. 
Na òktober 1945, ma- 
soménos seis luna despues 
ku e alemannan a kapitulá, 
Brion Kazèrne mester ta- 
bata pará bashí kaba. Esaki 
por dedusi di e echo ku no 
tabatin outoridat militar 
mas na Boneiru. Ta un per- 
sona sivil i alabes politiko, 
Lodewijk D. Gerharts, ta- 
bata enkargá ku e komple- 
ho aki. 
Riba dia 18 di òktober 
1945 Gerharts a manda un 
telegram pa gobernador 
Piet Kasteel, informando ku 
e renbak di Brion Kazèrne 
a sker despues di un yobida 
fuerte ku a asotá Boneiru. E 
no por a kontené awa mas. 
Esaki tabata desbentahoso 
pa suministro di awa riba e 
isla aki. 
Mas 
aleu 
Gerharts, 
ku tabatin e funshon di 
landraad, a informá di 
problemanan ku tabatin ku 
e sistema di tualèt i berpùt. 
Tabatin un buraku peligro- 
so den e sistema di kloaka. 
E kontratista Rijsdijk, ku a 
traha riba e edifisio, a pri- 


mintí di sera e buraku aki, 
pero esei no a sosodé nun- 
ka. 
Gezaghebber 
di 
Bo- 
neiru di e tempu ei, Xavi- 
er Krugers, puntrá pa su 
opinion riba e asuntu aki, 
a deklará den un karta di 
18 di novèmber 1945 na 
gobernador, ku a apoderá e 
direktor di DOW pa destiná 
un suma di fl.1.650,— pa 
drecha e sistema di kloaka. 
Ku ehekushon di esaki 
a warda asina tantu tabata 
debí na falta di un instala- 
shon di pòmp na Boneiru i 
na e echo ku no tabata dis- 
poné di sufisiente trahadó 
na DOW. 
Na momentu ku e tabata 
skirbiendo e karta a resolvé 
e problema en kestion kaba. 
Tokante e sker ku a originá 
den muraya di e renbak di 
e kazèrne, Krugers a skirbi 
ku anke pronto lo bai trese 
e reparashon nesesario, e 


no ta komprondé pakiko 
e landraad (Gerharts) ta 
maha su kabes tantu asina 
ku e kazèrne. 


Otro destinashon 
Espektativa general ta- 
bata ku djis despues di mei 
1945 lo a traspasá e kam- 
pamentu 
militar 
konosí 
komo Brion Kazèrne na 
komunidat boneriano, pa 
asina proveé den e nese- 
sidat grandi ku tabatin pa 
lokalidat riba e isla. Pero e 
edifisio aki a keda pará seis 
aña bashi. 
Debí na drentamentu 
na vigor di Eilandenre- 
geling Nederlandse Antil- 
len (ERNA) na aña 1951, 
a bin eksistí e nesesidat pa 
un sala di reunion pa Kon- 
seho Insular di Boneiru. E 
gobernantenan di e tempu 
ei mesora a laga nan bista 
kai riba e ala pabou di e ka- 
zèrne, ku tabata parse ideal 
pa e meta aki. 
Via sekretario di gobièr- 
nu, Beaujon, a bin sali na 
kla ku no tabatin un are- 
glo ku tabata hasi posibel 
pa Konseho Insular usa e 
kazèrne. E funshonario aki 
sinembargo a primintí di lo 
bai atendé e asuntu aki ku 
Departamentu di Finansa; 
tambe pa loke ta trata e ala 
pariba di e edifisio, na unda 
kier a bai akomodá Beatrix- 
school. A dura sinembargo 
dos aña promé ku a regla 
e asuntu aki atrabes di un 
dekreto sentral di 4 di yüni 
1953 no. 6. E dekreto tabata 
hasi posibel pa usa e edifi- 
sio aki pa e metanan indiká. 


Presidente di Staten, John 
Sprockel, a agregá ku por 
usa e lokalidatnan aki tan- 
ten ku nan no ta nesesario 
pa metanan di defensa. 
Bestuurscollege di Bo- 
neiru no tabata mashá kon- 
tentu ku e kondishon aki, 
pero simplemente nan no 
tabatin otro alternativa. 


Problema 
Problema a surgi na mo- 
mentu ku a resultá despues 
ku mester a remodelá e ka- 
zèrne. Pa medio di un karta 
fechá 5 di aprel 1957, dirigí 
na minister-presidente di 
Antia Hulandes, gezagheb- 
ber di Boneiru a skirbi ku 
ya kaba el a pone na a- 
tenshon di e presidente di 
konseho di minister, ku e 
akomodashon di skol pú- 
bliko na Boneiru tabata in- 
sufisiente i ku no por a trese 
mihorashon den esaki, debí 
ku e skol tabata den e edifi- 
sio di Brion Kazèrne, ku ta 
pertenesé na Marina. 
Pa kada kambio - te asta 
esun di mas mínimo - na e 
edifisio mester a pidi pèr- 
mit di Komandante di For- 
sa Naval Antia Hulandes. E 
situashon difísil aki a bini 
na e momentu ei mas tan- 
tu dilanti, komo ku tabata 
trata di un skol chikitu, ku 
lokalnan skur i a-higiéniko. 
Ademas e klasnan tabata 
resultá yen di mas i e kanti- 
dat di mucha tabata surpasá 
e loke lei tabata preskribí. 
Esaki tabata motibu pa a 
rechasá vários mucha ku a 
inskribí pa bishitá skol pú- 
bliko. 

Bestuurscollege a mus- 
tra ku, pa trese un fin na e 
situashon indeseabel aki, 
mester a remodelá e skol, 
spesialmente remplasando 
e bentananan. Áwaseru i 
bientu a hasi daño na nan. 
Mas aleu Bestuurcollege a 
mustra minister-presidente 
Jonkheer riba e nesesidat 
pa remodelá e parti bashi 
di e edifisio den lokalnan 
pa duna lès, poniendo ben- 
tananan ku tabata laga mas 
lus pasa. 
E parti aki di e edifisio 
tabata muchu skur, dor di 
kua solamente por a traha 
ku lus artifisial. 
Despues di basta kore- 
spondensia i diskushon e 


partidonan a haña otro. Na 
luna di aprel 1958 a yega 
na un akuerdo, den e sen- 
tido ku e kampamentu ta 
keda traspasá ofisialmente 
pa Gobièrnu di Boneiru, pa 
asina por usa esaki komo 
skol públiko. 
Pero a pone tòg un klou- 
sula den e kombenio di 
traspaso, esta ku na mo- 
mentu di hasi kada remod- 
elashon na e edifisio mester 
pone Komandante di Forsa 
Naval di Antia Hulandes 
adelantá na altura di esaki. 
Motibu ta ku den tempu di 
guera lo por pone e edifisio 
bèk den su estado original, 
pa asina us’é pa metanan di 
defensa. 


KRALENDIJK/HU- 
LANDA -- Kuminda di 
orígen vegetal en bes di 
karni, ta mihó pa medio- 
ambiente i tambe mas 
saludabel pa mayoria Hu- 
landes. 
Esei ta e konklushon 
di e konseho di salú. Un 
dieta mas basá riba ku- 
minda vegetal ta redusí e 
riesgo di malesa i por re- 
dusí e impakto ambiental 
di konsumo di kuminda 
ku 25 porshento. 
E 
konseho 
asesor 
sientífiko independiente, 
a analisá e efekto riba salú 
i medioambiente sí hende 
tabata konsumí mas pro- 
teina for di produktonan 
vegetal, manera berdura, 
ku for di produktonan di 
bestia, manera karni. 
Ta un proporshon di 
60 porshento di proteina 
vegetal i 40 porshento di 
proteina di animal. Awor 
e proporshon ta e kon- 
trario, awendia mayoria 
di e proteina, 57 porshen- 
to, ku hende ta konsumí, 
ta bini di kuminda di orí- 


Konseho di Salubridat: 
Mas kuminda di orígen vegetal ta mas saludabel i sostenibel ku karni 


gen animal. 


Mas berdura i fruta seku 
Segun Konseho Hu- 
landes 
di 
Salubridat, 
kome mas produkto di 
vegetal ku karni, ta mas 
saludabel pa mayoria Hu- 
landes ku e proporshon 
aktual. Por ehèmpel, ta 
trata di kome mas serial, 
fruta, berdura i fruta seku. 
Segun e konseho, un 
dieta vegetariano, den 
kua ta kome piská un biá 
pa siman, tambe ta un op- 
shon mas saludabel. Sus- 
titutonan di karni tambe 
por yuda, pero despues e 
komposishon di e produk- 
tonan akí mester mehorá. 
Awor hopi biá e ta kon- 
tené muchu salu òf suku. 
Hende ku ta adaptá 
nan dieta na e proporshon 
rekomendá, ainda ta haña 
sufisiente proteina. Na 
mes momento, e riesgo 
di malesa króniko mane- 
ra malesa kardio vasku- 
lar, diabétis i kanser ,ta 
baha. Kuminda ménos 
karni kòrá i karni prosesá, 


tambe ta trese benefisio- 
nan pa salú, e konseho ta 
konkluí. 
Ademas 
ora 
hende 
kome mas produkto di 
orígen vegetal, nan ta 
haña ménos vèt i posible- 
mente tambe ménos salu, 
loke tambe ta mihó pa 
salú. 


Mihó pa medioambiente 
E opinion di e konseho 
di salubridat ta kontestá 
na un petishon di Mi- 
nisterio di Agrikultura, 
Naturalesa i Kalidat di 
Kuminda i di Sekretario 
di Estado di Salubridat, 
Bienestar i Deporte. Nan 
tabata ke sa e konsekue- 
nsianan di kome mas 
proteina vegetal. Esaki ta 
pasobra e produkshon di 
proteina di animal mane- 
ra karni, tin un impakto 
mas grandi riba medio- 
ambiente. 
Na nivel mundial, e 
produkshon di kuminda 
ta responsabel pa alre- 
dedor di 30 porshento 
di e emishonnan total di 


gasnan di efekto, 60 por- 
shento di e pèrdida total 
di biodiversidat riba tera i 
mas ku 50 porshento di e 
emishonnan di nitrógeno, 
e konseho ta skirbi. 
Pa logra e metanan di 
klima, e sistema mester 
kambia, segun e estu- 
dionan menshoná den e 
rapòrt, segun Konseho di 
Salubridat. 
Esaki tambe ta nesesa- 
rio pa tin sufisiente ku- 
minda pa tur hende di 
mundu den futuro. 
Na Hulanda, segun e 
konseho, kuminda di orí- 
gen animal, manera karni 
i keshi, ta un parti im- 
portante di e impakto ku 
e dieta Hulandes tin riba 
medioambiente. 
Ku un kambio pa mas 
kuminda di orígen vege- 
tal, ta estimá ku e impak- 
to ambiental akí lo baha 
ku un kuart. 


Desperdisio di kuminda 
Segun e konseho, e 
efekto akí por oumentá 
ainda mas sí tuma mas 


medida den otro áreanan. 
Por ehèmpel, awor nos 
ta kome mas proteina ku 
nos mester, nos por pre- 
vení desperdisio di ku- 
minda mihó i produkshon 
di kuminda tambe por ta 
mas respetuoso ku me- 
dioambiente. 
Parsialmente pa mo- 
tibu di e puntonan akí, 
Konseho di Salubridat ta 
konsehá pa laga kuminda 
saludabel i sostenibel ta e 
norma. 
Awor ta enfatisá prin- 
sipalmente riba e respon- 
sabilidat di e konsumidó, 
ku ta esun ku ta tuma e 
desishon den supermer- 
kadonan. 
E konseho ta skirbi ku 
ta importante pa tur par- 
tido ku ta hunga un ròl 
den e kadena di kuminda 
asumí nan responsabili- 
dat. 
Por ehèmpel supermer- 
kadonan por hasi produk- 
tonan vegetal mas visibel 
i paketenan di karni por 
bira mas chikitu. 
(Fuente: NOS) 

Percy Pinedo 


Den mi programa di ra- 
dio riba djadumingu, mi a 
toka piesanan di den aña- 
nan 70 bai ariba, rekor- 
dando temporada di High 
Flying Park. Den mi in- 
trodukshon mi a pidi, pa 
laga nos ban papia di e tem- 
porada grait di hopi rekue- 
rdo, pero por fabor apstené 
di duna opinion kua ta- 
bata mas mihó, mas origi- 
nal, mas bishitá ets. Pero 
ban konsentrá mas riba e 
kreatividat di nos hóbennan 
di e tempu ei. Den e artíku- 
lo akí, ami lo konsentrá riba 
e parti kreativo i e historia 
di e temporada ei. 
Den final di dékada 60 
i kuminsamentu di 70, a 
surgi un movementu, un 
fenómeno nobo riba nos 
isla. Hóbennan ku tabata 
pasa nan tempu riba tere- 
nonan bashí, sin nada ariba, 
òf riba terenonan ku tabatin 
edifisio/kas, ku no tabata 
den uso, a disidí di drecha e 
lugá ei den un forma úniko, 
hasiendo uso di kreatividat- 
nan di pintura, obra di man 
i otro artenan, pa desaroyá 
e tereno ei di tal manera ku 


nan tabata pasa nan tempu 
mas agradabel posibel ei 
nan. Atrobe ami ta sali for 
di mi bario Mundu Nobo, 
kaminda nos tambe, mes- 
kos ku den otro barionan 
a krea un sitio asina. Nos 
sitio tabata na skina di Jan 
Otzenstraat, dilanti di fèlt 
di Mundu Nobo. High Fly- 
ing Park di “Heer Bom- 
mel”. E ekspreshon High 
Flying Park nos a usa e 
tempu ei, komo un ekspre- 
shon ku tabata kuadra den 
e temporada ei. Eksakta- 
mente kiko nos tabata kier 
men ku e ekspreshon ei no 
ta verifiká, pero lo no straña 
mi nada ku e tabatin algu di 
aber ku e estado “high” ku 
de bes en kuando e huben- 
tut tabata sintié. 
E holó ku tabatin den e 
parkenan por a duna un in- 
dikashon di unda e nòmber 
ta bin. 
E parkenan akí tabata 
mas ku simplemente un 
lugá kaminda hubentut ta- 
bata bin sinta i pasa tem- 
pu, Tabata ekspreshon di 
hubentut, di kreatividat, di 
nos forma e tempu ei pa 


buska nos independensia di 
mayornan/adultonan, 
nos 
ekspreshon di “peace”. Den 
e parkenan aki, hubentut 
tabata interkambiá di idea, 
músika, toka i rekonfirmá 
nos “brotherhood”. Músi- 
ka di entre otro Hermanito 
Narvaez, tabata kompletá 
e ambiente den e parkenan 
akí. Ta masha normal, ku 
Uriah Heep, Santana, Yes, 
Billy Paul, Neil Young, 
Isaac Hayes, Bob Marley 
i protagonistanan di Wood 
Stock tabata zona, esaki 
tabata músika komun i ko- 
riente den e parkenan akí. 
Klaro ku nos bitbèntnan no 
por a keda atras. 


Resiklahe 
Kreatividat nos tabata 
usa i bo por bisa ku ya for 
di e tempu ei nos tabata re- 
siklá, ya ku dekorashon di 
e parke tabata kosta masha 
poko, tirenan bieu, bòter 
bèrdè, greistenchi, kalbas 
seku, palèt i hopi otro arte- 
fakto, ku no tabata usa mas 
i ku tabata trese nan den un 
forma artístiko, kreativo 
den e parke. 
I klaro e koriente taba- 
ta esensial, paso e “black 
light” no tabata por a faya. 
Banda di nos na Mundu 
Nobo, hóbennan di Wishi/ 
Marchena 
a 
transformá 
teater Rex den un obra di 
arte presioso i tabata kom- 
petí ku Mundu Nobo den un 
forma masha sano ekspre- 
sando 
nan 
kreatividat. 
Dòmi tambe tabatin nan 
parke, Dein, St. Jago, Seru 
Fortuna, SufÏsant, Wespen, 
Montaña, Oranje Straat i 
diferente otro parke mas. 
Den Mundu Nobo, nos a 
haña bon koperashon di 
adultonan ku tabata koperá 


ku nos den diferente ak- 
tividat. Asina por ehèmpel, 
Charles Fernan, hòpman di 
Grupo 8 i tambe maestro 
den ahedres, a organisá 
kompetensia di ahedres den 
nos parke, nos a pone misa 
den parke, ku nos pastor 
Wim Ellis a hasi, den parke 
nos banda di bario,Twilight 
Zone( Eric Calmes, Cedric 
Dandare,Harry Moen, Axel 
Prudencia, Rafael Pichar- 
do) a bin toka. 


Mantenshon 
Hubentut tabata man- 
tené nan parke masha bon 
i tabata tene e parke limpi, 
es mas for di kreashon di e 
parke, a nase un amor mas 
grandi pa nos bario i tur 
hende a bin huntu i a kumin- 
sá mantené nos bario limpi 
i dekorá nos bario den tem- 
porada di fiesta i fin di aña. 
Aki un biaha mas mester 
menshoná e yudansa grandi 
ku bario tabata haña di Ed- 
sel Evertsz. High Flying 
Parke a bira un atrakshon 
turístiko riba nos isla. Mes- 
ter menshoná Nel Simon 
ku Norva Sling ku tambe a 
duna nos diferente idea kon 
pa organisá i dekorá nos si- 
tio. Remarkabel tambe, ku 
nos no tabatin un lider den 
òf di e parke i e parke tabata 
di nos tur i nos tur mester 
a kuida e parke. Un idea 
fuerte di nos e tempu ei ta- 
bata, ku ta nos mes a traha 
nos kos i ta sinti esei komo 
di nos i tabata protehá esei 
ku alma i kurpa. Kontrali 
na un bürtsèntrùm, ku ta un 
regalo ku nos a haña ku bo 
por bisa a kai for di shelu. 
Kontrali na otro parke- 
nan, nos di Mundu Nobo 
a haña bon koperashon di 
Aqualectra, ku ta un kom- 
pania establesé den Mundu 
Nobo. 
Nos mester bisa ku ta 
den oranan di atardi i tem- 
pran den anochi e parke ta- 
bata aktivo, paso mayoria 
di nos tabata bai skol i/òf 
traha mainta i p’esei mas 
lata anochi nos parke tabata 


sukú. 
Sierto barionan a bai mu- 
chu leu den organisashon i 
mehorashon di nan parke, i 
tabata hasi uso di material 
i artefaktonan di gobièrnu, 
pa dekorá nan parke i taba- 
ta kue por ehèmpel e flam- 
beunan ku gobièrnu tabata 
pone riba kaminda i usa 
esakinan den nan parke. Un 
tempu polis a start un razia, 
buskando propiedatnan di 
gobièrnu. 
Ami a bai Ulanda pa 
sigui studia i tiki tiki kosnan 
a kuminsá kambia i parke- 
nan a bai atras i hubentut 
a kuminsá hala pia for di 
parkenan. 


Kampaña pa daña kos 
Pa kolmo un partido 
politiko a disidí di bin ku un 
kampaña ku a kaba di daña 
kos mes mes. Nan a pone 
un kompetensia pa wak kua 
bario tabatin e parke mas 
original/bunita. E kompe- 
tensia sano, amikal ku taba- 
ta eksistí a kambia i bira un 
kompetensia, kompetitivo 
ku a kaba di daña tur kos. 
Pa motibu di desishon 
partidario i no ophetivo, mi 
ta kòrda ku a pega un di e 
parkenan na kandela. 
Na Sint Jago, Oranje 
Straat i Wespen, ainda bo 
ta mira sobra di e parke, i 
durante un plan di fakansi, 
mi a bai bishitá e parke di 
Wespen ku mi nietunan, 
mustrando nan kon nos ta- 
bata organisá nos mes den 
e final di dékada 60 i den 
70. Na aña 1980 High Fly- 
ing Park di Sint Jago tabata 
kasi e úniko ku tabata ak- 
tivo ainda. 
Boneiru tambe tabatin 
su High Flying park i na 
St. Maarten den 2010 nan 
a purba trese e ambiente di 
High Flying Park bèk na 
moda, pero den un par di 
tempu esaki a para na aros 
di koko. 
Por lesa mas ribami blog 
(percypinedo.com) i laga 
un komentario bou di e 
artíkulo. 

Kòrda É ta stima bo! 
Pastor Alex & Jasmin Senchi 


E mihó regalo ku nos komo hende por haña den nos bida, mas ku kualke 
otro kos ku nos por haña den e mundu aki. Ta E regalo ku Dios a duna, 
Su uniko Yu ku ta Kristu Hesus. Un regalo ku a trese pordon, salbashon, 
sanashon, liberashon. I hasta nos por bira yu di Dios pa medio di e regalo 
aki, si nos asept'E. Ki bendishon i speransa nos a haña i ku tur dia pa medio 
di e regalo aki, nos por spera hopi kos di nos Tata ku ta den shelu i e regalo 
aki, Kristu Hesus sinta na man drechi di E Tata Todopoderoso intresedi- 
endo pa nos, manera Su palabra ta bisa. Ku e siguransa aki nos por drenta 
e aña nobo aki ku konfiansa i fe. Pasobra Su palabra ta bisa nos ”Pasobra 
Dios a stima mundu asina tantu ku El a duna su úniko Yu, pa tur esnan ku 
kere den djE no bai pèrdí, ma haña bida eterno.“Huan3:16 
Esaki ta duna nos e siguransa ku Dios ta stima nos i E no ke pa niun di nos 
bai pèrdí. Kiko nos por a pasa aden durante 2023 tur lo bira pasado. E mihó 
manera pa nos habri aña 2024, ta bis'E "Tata pordoná mi kaminda mi a 
hasi pika, pordoná mi kaminda mi no a kere den Bo, pordoná mi kaminda 
mi a falta ku Bo den 2023. Tata danki, danki, danki Tata, ku semper Bo 
tabata tei pa mi. Den 2024 mi ta fiha mi bista riba Abo nos Tata ku ta den 
Shelu ku no ke pa ningun di nos bai pèrdí. Danki ku den 2024 ”nos por 
bisa ; Pero den tur e kosnan akí nos ta mas ku viktorioso pa medio di Esun 
ku a stima nos.“ Romanonan8:37 
E regalo aki ta ku un kurason habri bo tin ku risib'E. 


presioso 


E regalo 


Gloria na Dios i pas na hende 
di bon boluntat. 
Bon Pasku i 
Felis Aña 2024 



ta deseá pueblo di Boneiru 
felis dianan di fiesta 
Felis Pasku 
Bon Aña Nobo 


Trendy & Beauty 
Salon 
ta deseá pueblo di Boneiru 
i muy espeshalmente su 
klientenan 
Felis Pasku 
Bon Aña Nobo 


Felis Pasku i 
Bon Aña 2024 


Nos ta spera ku e 
sintimentunan ku 
ta reina den e 
tempu dushi aki, 
sigi reflehá henter 
aña 2024 

Felis Pasku i Bon Aña 2024 
Pas, amor, salu i prosperidad 
ta deseo di 
Corry’s 
Flowershop 


Bonaire Grill 


ta deseá pueblo di 
Boneiru i muy 
espeshalmente su 
klientenan 
Felis Pasku 
Bon Aña Nobo 


su deseo ferviente ta pa pasa un 
Pasku yen di harmonia i 
un Aña Nobo yen di prosperidat. 
Felis Pasku 
Bon Aña 2024 


Felis Pasku i 
Un Prospero Aña 2024 


Ku Bon Dios trese 
pas i bendishon 
pa nos kas i isla. 


KRALENDIJK- Interes 
pa misa di Aurora ta keda 
subi. Na misa di La Birgen 
di Coromoto na Antriol 


Misa di Aurora bon bishitá 


parokianonan ta lanta den 
oranan di mardugá pa sigui 
e sirbishi. 
Misa ta keda yen pues ta 


pone stul pafó di misa asina 
por akapará tur kreyente. E 
potrètnan ta duna un impre- 
shon. 

UN BRASA DI DIOS 
Reflekshon di pastor Marc na okashon di Pasku 2023 
Ounke nos ta biba na un isla 
kaminda e temperatura ta 
haltu, tog basta lasonan ku 
nos tin ku hende ta friu. Nos ta 
tene distansha. Nos ta kalkulá. 
Nos ta sospechá. Tin un falta 
grandi di konfansa e dianan 
aki. 
E lema ta: konfansa ta bon, 
pero kontrol ta mihó. 
Entretantu nos tur sa bon ku 
e ta imposibel pa biba den un 


mundu kaminda tur ta bou di kontrol. 
No opstante nos ta sigui pone hopi esfuerso pa krea un mundu 
asina’ki si. Laga nos kompronde otro bon. Sigur nos por dirigi 
na kua manera nos ta ordená nos isla. Unda nos ta traha nos 
kasnan. Kon importante nos naturalesa ta. Kuantu i pakiko 
nos ta paga belasting. Sigur hopi kos ta den nos man. Sin òf ku 
konfansa, bo por strukturá i organisá. 
Pero mi opservashon ta ku n’e manera aki, tambe na Boneiru, 
poko poko nos ta drenta den un mundu di teknokrasia. Esei 
ke men ku bida ta bira konsiderá komo un organisashon di 
sifranan, di modelonan, di resultadonan. Esei mi ta haña un 
bida friu. Pesei pa hopi di nos bibando den e realidat aki e 
festa di Pasku ta manera un regalo for di shelu. Pasobra niun 
di nos ta biba pa kontrol, sifranan, resultadonan, modelonan 
so. Nos tur ta anhelá pa amor, pa pas, pa speransa. Pesei nos 
ta biba. Pero e balornan krushal aki bo no por kontrolá, bo 
no por hinka nan den un modelo, bo no por midi nan ku si- 
franan. Bo ta haña nan so ora bo ta bisa: mi ta konfa bo. 
Esei ta Pasku. Dios ta duna nos su yu Hesus. Den Dje e ke 
duna nos un brasa. Waak e pesebre numa, e bebi Hesus ta rek 
su brasa na e mundu aki, na bo! Asina Dios ta papia: Mi tin 
tur konfansa den bo. Mi ta entregá mi mes yu Hesus den bo 
man. Laga nos konfa otro manera Dios ta konfa kada un di 
nos. Laga nos duna otro e dianan aki un brasa. 
Bon Pasku! Laga nos bisa otro: mi ta kontentu ku bo tei, mi 
ruman. Asina Dios mes ta papia ku nos tambe e dianan aki. 
E ta un bendishon grandi den e mundu aki kaminda e tem- 
peratura den nos hendenan a bira muchu friu. 


drs. Marc Hooijschuur, pastor 


Felis Pasku i Bon Aña 2024 


Pas, amor, salu i prosperidad 
ta deseo di 


Sunshine 
Market B.V. 


ta desea ku e Pasku i 
Aña Nobo aki 
lo trese 
hopi prosperidad, 
pas, amor i 
bendishon pa 
kada un di nos. 


Bon Pasku 
i 
Prospero Aña 
Nobo 


IMPRENTA REGO 


Felis Pasku 
Bon Aña 


Ku 2024 
produsi 
365 dia 
di dicha, 
felisidat i 
prosperidat pa 
nos tur. 


Huntu nos ta 
logra hopi. 

ta desea ku e Pasku i Aña Nobo 
aki lo trese hopi prosperidad, 
pas, amor i bendishon pa kada un 
di nos. 
Bon Pasku 
Felis Aña Nobo 


Caribbean Laundry 
Services 
ta deseá pueblo di Boneiru 
i muy espeshalmente su 
klientenan 
Felis Pasku 
Bon Aña Nobo 


SELEBRÁ PASKU DIOS 
25 di dezèmber, fecha pa selebrá Pasku. Tur aña tin 
preparashon pa e selebrashon akí. Drecha i dekorá 
kas, kumpra paña nobo, regalo i prepará kuminda. 
Tur esaki pasobra tin selebrashon. 


Realmente; Ken i kiko nos ta selebrá? Humanidat ta 
selebrá Hesus Su nasementu. Pakiko El a nase? Paso- 
bra hende ta pekadó i ta hasi piká i no tin un relashon 
ku Dios. Pa motibu ku hende a hasi piká, Dios den Su 
grasia a proveé un solushon pa hende pekadó bolbe 
haña un relashon kun'E. E solushon ta Hesus, kende 
a bira hende ma NO a hasi piká, El a nase, muri i re- 
susitá, pa awe hende por tin salbashon. 
Salbashon ta e Regalo di Dios den Hesus na hende 
pa asina nos por risibí bida eterno. Un regalo ta algu 
pòrnada ku bo ta risibí for di un otro persona komo 
muestra di kariño. Dios a entregá Su Yu komo regalo 
pasobra E ta stima humanidat - Pasobra Dios a stima 
mundu asina tantu, ku El a duna Su Yu unigénito, pa 
ken ku kere den dj'E no bai pèrdí, ma tin bida etèrno. 
Juan 3:16. 
Bo ke aseptá e Regalo presioso akí for di Dios Su man 
awe i selebrá Pasku ku speransa bibu i eterno? 
Orashon: Tata, mi ke selebrá PASKU ku Dios e aña 
akí. Mi ta rekonosé ku mi ta un pekadó pèrdí i ku ta e 
sanger di Hesus so por kita mi piká. Pordoná mi Tata. 
Mi ta aseptá Hesus pa mi Salbador. Danki Tata, amèn! 


Miralda i Gilda 
Produkshon PGM 
Felis Pasku i un Aña Nobo 2024 bendishoná 
Di parti di Redakshon Proyekto Grasia i 
Miserikòrdia. Miralda i Gilda ta yama danki 
pa a permití PGM Kompartí e Bon Nobo di 
Hesus ku bo den 2023. Hesus, e rason pa sele- 
brá Pasku! 


su deseo ferviente ta pa pasa un 
Pasku yen di harmonia i 
un Aña Nobo yen di prosperidat. 
Felis Pasku 
Bon Aña 2024 


Alta Courier & 
Services B.V. 


ta deseá e mihó regalo 
pa e dianan di fiesta 
aki, ku ta pas, amor i 
harmonia den seno 
familiar 


Felis Pasku i 
Bon Aña Nobo 


KRALENDIJK- 
Ha- 
bitantenan di Kunuku 
Bieu ta konsiderá supla- 
mentu di karkó promé 
ku misa di Aurora komo 
un tradishon. Ya pa algun 
aña Mourens ‘Mouchi’ 
Evertsz ta supla e karkó 
4'or di mardugá pa lanta 
su kohabitantenan for di 
soño. Pa asina prepará 
pa misa di Aurora. Re- 
markabel ta, sí Mouchi 
supla e karkó mas lat òf 
mas tempran ku 4'or, du- 
rante dia algun Norteño ta 
reklam’é. 


Bunitesa di un tradishon 


2121 


No tin kasi nada original mas na kasnan di katibu 
Pa: René Roders 


Pa awor nos sa ku e kas- 
nan di katibu ku a keda trahá 
na 1850 na e saliña-nan 
parti sùit tabata un intento 
di gobernashon kolonial pa 
tapa e maltrato inhumano 
di hende hasí katibu. Ta al- 
rededor di 30 di e kasnan 


tin ku por a akomodá huntu 
60 hende, miéntras ku na e 
mes momentu tabatin mas 
ku algun hende trahando 
den e saliñanan. E otro hen- 
denan tabata drumi manera 
a sosodé den e 200 aña an- 
terior den aire liber òf den 


kasnan ku nan mes a traha. 
Loke 
sinembargo 
ta 
notabel ta e echo ku nin- 
gun hende no ta bisa ken 
a traha e kasnan aki. Mi ta 
ta kombensí ku ta posibel 
ku ta e hendenan esklavisá 
mes a traha nan! 
E kasnan tin e status di 
monumento, pero tin algun 
detaye ku ta preokupante 
tokante e monumentonan 
ei. 
Promé ku tur kos, nan a 
bira un tiki mas haltu du- 
rante e añanan durante ku 
e restorashonnan ku a tuma 
lugá. 
Riba e foto pretu ku 
blanku ku e dos hòmber- 


nan, probablemente saká 
den aña 1950, por mira ku 
e nòk di e kas ta mas ariba 
di kabes di e hòmber mas 
serka. Riba e foto di koló 
ku famia real i Bòi Antoin 
por mira ku e nòk di e kas 
por ta un meter bou di Bòi. 
Otro detaye ta ku nos 
por mira riba e foto bieu ku 
e kasnan ta trahá ku pida 
di koral. E kasnan restorá 
ta traha ku blòki di beton. 
Blòkinan ku kua práktika- 
mente tur kas na Boneiru ta 
trahá awendia. 
Tambe flur di e kasnan 
ta di betòn awor. Rònt di 
1850, e flurnan tabata di 
santu i tera òf di pidanan 


plat di koral, ku santu entre 
nan. 
E muraya di e kasnan 
restorá ta di pleister ku 
sèmènt, un material ku no 
tabata konosí den siglo 19, 
tempu ku a traha e edifi- 
sionan aki. 
Ta te den fin di dékada 
binti di siglo pasá e kumin- 
sá importá sèmènt. 
Tokante 
e 
kolónan 
original no por bisa masha 
kos, pero tin tur motibu pa 
kere ku nan tabata blanku, 
blanchá ku kalki. E daknan 
tambe tabata otro. E kas- 
nan tabata kubrí ku yerba. 
Awendia e daknan ta di otro 
material. 


Felis Pasku i 
Bon Aña 2024 


Ku e mihó deseonan pa e 
dianan di fiesta aki pasé 
den seno familiar, ta bini di 
nos profundo kurason 


ta desea ku e Pasku i Aña Nobo aki lo trese 
hopi prosperidad, pas, amor i bendishon pa 
kada un di nos. 
Felis Pasku i 
Bon Aña 2024 

KRALENDIJK -- E 
historia di Kanal di Panama 
a kuminsá na 1513 tempu 
Vasco Núñez De Balboa a 
krusa pa promé biá. E brùg 
terestre entre Nort i Sur 
Amérika ta kas di Kanal 
di Panama, un paso di awa 
entre e oséanonan Atlán- 
tiko i Pasífiko. 
E promé kolonianan 
Europeo a rekonosé e po- 
tensial akí i a hasi dife- 
rente proposishon pa un 
kanal. Na fin di siglo xix, 
e avansenan teknológiko i 
e preshon komersial, a per- 
mití pa e konstrukshon a 
kuminsá na serio. 


Historia Kanal di Panama 


E ingeniero di kanal 
konosí, Ferdinand De Les- 
seps, a negoshá un akuerdo 
ku Colombia, ku e tempu 
ei tabata inkluí Estmo di 
Panama den su teritorio i 
a dirigí un intento inisial 
di Fransia pa konstruí un 
kanal na nivel di laman. E 
tabata sufri di sobre kosto 
pa motibu di e sup esti- 
mashon severo di e difi- 
kultatnan pa koba, e pèr- 
didanan grandi di personal 
na Panama pa motibu di 
malesa tropikal i e korup- 
shon polítiko na Fransia 
rònt di e finansiamentu di 
e proyekto masivo, e kanal 


tabata solamente parsial- 
mente terminá. 
Interes den un proyekto 
di kanal liderá pa Merka, a 
oumentá mesora ku Fran- 
sia a bandoná e proyekto. 
Na prinsipio, e sitio di Pan- 
ama tabata polítikamente 
desfavorabel den Merka 
pa un variedat di motibu, 
inkluyendo e mancha di 
esfuersonan Franses fayá 
i e nengamentu di parti di 
e gobièrnu Kolombiano 
pa permití e instalashon di 
un base militar Merikano 
riba teritorio Kolombiano. 
Promé Merka a buska pa 
konstruí un kanal komple- 


tamente nobo dor di Nica- 
ragua. 
Ingeniero i finansiadó 
Fanses, Philippe Jean Bu- 
nau Varilla, a hunga un pa- 
pel klave den e kambio di 
aktitut Merikano. E tabatin 
un partisipashon grandi 
den e empresa Franses di 
e kanal ku a faya i e por a 
gana sèn solamente ku su 


invershon sí Kanal di Pan- 
ama tabata kompletá. 
E lòbimentu ekstenso 
di legisladónan Merikano, 
huntu ku nan apoyo na un 
movementu nasé di inde- 
pendensia entre e pueblo 
Panameño, a kondusí na un 
revolushon simultáneo na 
Panama i e negoshashon di 
e tratado Bunau Varilla ku 


Felis Pasku 
i 
Bon Aña 
2024 


staf i personal di 
Don Andres 
i 
Doña Luisa 
ta deseá ku e 
kalor i amor ku 
ta rondoná nos 
durante e dianan 
di Pasku lo sigi 
bria durante 
henter e aña 
nobo ku ta 
drentando 

a sigurá tantu e indepen- 
densia di Panama komo e 
derecho di Merka pa liderá 
un esfuerso renobá pa kon- 
struí e kanal. 
E reakshon di Colombia 
na e movementu indepen- 
dentista Panameño, a keda 
mirá pa e presensia militar 
Merikano, ta kita e medida 
hopi biá komo un ehèmpel 
klásiko di e era di diploma- 
sia di kañoneronan. 
E éksito di Merka ta- 


bata dependé di dos faktor. 
Promé tabata pa kambia 
e plan original di Fransia 
riba nivel di laman den un 
kanal mas realista kontrolá 
pa sluis. E di dos tabata e 
kontròl di e malesa ku a 
toka tantu e trahadónan 
komo e maneho bou di e 
intento original Franses. 
E ingeniero prinsipal, 
John Frank Stevens, a 
konstruí gran parti di e in- 
frastruktura nesesario pa 


e konstrukshon despues 
i e progreso lento den e 
kanal mes a kondusí na su 
remplasamentu pa George 
Washington 
Goethals. 
Goethals a supervisá may- 
oria di e kobamentu di e 
kanal, inkluyendo e nom- 
bramentu di Mayor Da- 
vid du Bose Gaillard, pa 
supervisá e proyekto mas 
aleu. 
Práktikamente mes im- 
portante ku e avansenan di 
ingenieria tabata e avansá 
den kuido di salú realisá 
durante konstrukshon, di- 
rigí pa William Gorgas, 
un eksperto den kontròl 
di malesa tropikal manera 
kentura hel i malaria. 
Gorgas tabata un di e 
promé personanan ku a 
rekonosé e ròl di e mous- 
tikunan den e propagashon 
di e malesa aki i, dor di 
enfoká riba kontrol di e 
insektonan, el a mehorá 
e kondishonnan di e tra- 
hadónan enormemente. 
Dia 7 di yanüari 1914 e 
draga Franses Alexandre 
La Valley, a bira e promé 
ku a hasi e biahe i dia 1 di 
aprel 1914, a ofisialisá e 
konstrukshon kompleto ku 
entregá di e proyekto di e 
konstruktor na e gobièrnu 
di e zona di Kanal. E des- 
pliegue di Promé Guera 
Mundial a kousa kanse- 
lashon di kualkier sele- 
brashon ofisial di e gran 
inougurashon i e kanal a 


habri ofisialmente pa trá- 
fiko komersial dia 15 di 
ougùstùs di 1914 ku e trán- 
sito di SS Ancon. Durante 
Segunda Guera Mundial, e 
kanal a resultá di ta un par- 
ti vital di e strategia militar 
di Merka, permití barku- 
nan pa transferí fásilmente 
entre Atlántiko i Pasífiko. 
Polítikamente e kanal a 
keda teritorio i Merka te 
na 1977, ora e tratadonan 
Torrijos-Carter a kuminsá 
e proseso di transferensia 
di kontròl teritorial di e 
zona di Kanal di Panama 
na Panama, proseso ku a 
terminá dia 31 di desèmber 
1999. 


Kanal di Panama ta 
keda un empresa komer- 
sial viabel i un vínkulo vi- 
tal den transporte marítimo 
mundial i ta keda aktualisá 
i mantené periódikamente. 
E proyekto di ekspanshon 
di Kanal di Panama a ku- 
minsá konstruí na 2007 i a 
kuminsá operá komersial- 
mente dia 26 di yüni 2016. 
E sluisnan nobo ta permití 
tránsito di barionan Post- 
Panamax i New Panamax 
mas grandi, ku tin un kapa- 
sidat di karga mas haltu ku 
e sluisnan original por a 
akomodá. 


Felis Pasku i 
Bon Aña 2024 


Gloria na Dios i na tera 
pa hende di bon 
boluntat. 
Nos deseo pa pas, 
amor, salu i prosperidat 
reina den kada kas. 
Felis Pasku 
i 
Bon Aña 
2024 


ta deseá e 
pueblo di 
Boneiru i muy 
espeshalmente 
su klientenan 
hopi bendishon 
den e dianan di 
fiesta. 

Nonoi a nase shete aña 
promé ku mi. Despues ku 
el a nase mi mayornan a 
kere ku lo no a bini mas yu, 
pero mi a bini. Mi mama na 
momentu di mi nasementu 
tabatin kaba 43 aña. Pa 
kolmo ku 45 aña el a haña 
tambe mi ruman hòmber 
mas chikitu Papi. 
M’a lanta hopi pegá ku 
Nonoi, pa motibu ku e ta- 
bata nasé promé ku mi. 
Mi tabata mir’é komo un 
modelo, spesialmente su 
dedikashon pa siña na skol. 
El a inspirá mi tòg pa pone 
mi kabes na un pa siña, bai 
MULO meskos kuné, pero 
mi a kai den e promé alum- 
nonan di MAVO, ku a rem- 
plasá MULO den segundo 
mitar di añanan setenta. 
Despues di a traha ma- 
sha tiki na Bonaire Trading 
Company, Nonoi a bai biba 
na Aruba huntu ku mi otro 
ruman muhé Erika, kende a 
kasa ku Jan Dammerman. 
Nonoi a keda biba sobrá di 
su bida na Aruba, na unda 


Nana Dolls; Pòpchinan di Nonoi 


Pa: Bòi Antoin 


Tin 21 aña kaba ku mi ruman muhé Leonora (Nonoi) a fayesé. Mayoria parti di su 
bida el a pasa na Aruba, na unda el a muri tambe despues di un lucha tenas kon- 
tra kanser di pechu. E kier a biba, pero Dios a disidí otro. E aña aki, durante un 
bishita na Aruba, m’a keda konfrontá ku un pida historia personal di Nonoi, esta 
su pashon pa traha pòpchi di paña bou dje label ‘Nana Dolls’. 


el a kasa ku Ronny Brete. 
Mi ruman a bira konosí 
mas tantu na Aeropuerto 
Juliana di Aruba, komo 
empleado di ‘groundhan- 
dling’ di vários kompania 
di aviashon, manera KLM, 
ALM i spesialmente Air 
Aruba. Einan hopi hende a 
konos’é. Un dama amabel, 


trankil, pan di Dios, kende 
a muri ku apénas 54 aña. 
Hopi yòn. Muchu yòn. 


Nonoi a haña kanser di 
pechu. El a operá un pechu, 
pero despues di masoménos 
5 aña kanser a bolbe ataká, 
e biaha aki ku resultado fa- 
tal, mortal. El a muri dia 28 


di ougùstùs 2002. 
Mi ta sigur ku Nonoi 
tabata e ruman mas stimá 
serka tur mi otro rumannan. 
E tabata madrina di boutis- 
mo di dos di mi yunan, esta 
Danny i Sebel. Nan tin ma- 
manan diferente, respekti- 
vamente Shirley i Carine, 
pero Nonoi tabata asina 
stimá serka nan tur dos ku 
nan a skoh’é komo madri- 
na. No tabata mi eskoho. I 


esei ta bisa hopi sigur. 
Durante mi bishitanan 
na Aruba mi ta purba tur 
biaha pa bishitá graf di mi 
ruman muhé. Su restunan 
ta reposá den un graf buni- 
ta den santana katóliko di 
Noord. Su entiero ta fresku 
aida den mi memoria. 
Na luna di novèmber 
último atrobe m’a bishitá 
su graf. Mesun luna ei m’a 
konfrontá mi mes kuné na 

momentu ku m’a bishitá 
kas di Sonia Lemminga- 
Martis pa hasi entrevista pa 
Herensia. 
Sonia ku Nonoi tabata 
bon amiga di otro. 
Sonia a konta mi ku mi 
ruman, algun tempu promé 
ku el a muri, a yega su kas 
ku un kolekshon di pòpchi 
di paña ku el a traha, ku pe- 
tishon aparentemente pa e 
duna su famianan. A dura 
20 aña, pero e entrega a 
tuma lugá luna pasá. 


Nonoi a pasa hopi aña 
di su bida trahando pòpchi 
di paña. Tabata un diberti- 
shon nobo, pa bringa kisas 
soledat, mi no sa. 
Pero trahamentu di e 
pòpchinan aki tabata su 
pashon. 
Mi a tuma e kolekshon 
di pòpchi aki pa parti nan 
den seno di su subrinanan 
Lisa, Kimberly i Sueyenne. 
Tambe mi a skohe unu pa 
Sebel i pa Danny, su dos 
ihánan. 


Felis Pasku 
i 
Bon Aña 2024 


Nos ta spera ku e 
sintimentunan ku ta reina den 
e tempu dushi aki, sigi reflehá 
henter aña 2024 

PROME PASKU SIN BO 


UN PASKU DIFERENTE 


Nos bida no ta den nos man. E aña aki ta un pasku i kambio di aña hopi diferente di 
tur esnan promé, despues di 37 aña pasá ku nos a perde nos tata. 
Ami komo ruman mayó a haña e enkargo pa kuida di mi mama i rumannan dia ku mi 
tata a fayesé. Algo ku no tabata fasil pa mi, pero te ainda mi ta kumpliendo te kaminda 
ku mi por. Mi ta korda nos a despedi di nos tata riba un ‘dia di mama’. 


Awor den 2023 nos a despedi di nos ruman hòmber mas grandi den fin di aña, net riba 
dia di kumpleaño di su yu muhé di dos a hibe na su ultimo lugá di sosiegu. Semper 
mi ta imaginá kon duru mester ta di perde un ser keri den e temporada aki. Mi ruman 
a prepará nos bon si, for di september ya pa dokternan e no tabata pertenesé den e 
mundu aki mas. Su FE tabata grandi i a lucha su bataya te na fin. E tambe a pidi mi 
pa kuida di su famia, e sa ku nan ta bon pero tabata hopi preokupá pa nos mama. E la 
pidi pa nos por tin un union, no pleita, biba bon ku otro. Pa tur e la haña e oportunidat 
pa bisa kiko su deseo ta i pa nan kumpli ku ne. E kos di mas bunita tambe tabata ku 
e mes por a regla tur loke e tabata deseá na su momentu di despedida. I nos a kumpli 
ku ne. E la bai na pas i ku un sonrisa riba su kara. 
Pasku i Aña Nobo lo ta diferente e bia aki pero nos sa ku bo no ke pa nos ta tristu 
ma selebrá bo bida. Mi ruman, drumi dushi serka papi, machi, tia, tanchi i lo de- 
mas……… 
ONE LOVE 


Nos ta kuminsá normalmente prepará for di luna di 
november ku dekorashon, palu di pasku i kumpra 
regalo pa mama, tata, yunan i nietunan. 
Tur aña mi tabata esun ku tin enkargo pa prepará e 
sena di pasku i ku tata hasi henter e preparashon. 
Kada aña nos tabata hasi e selebrashon di pasku 
sea na kas serka tata i mama òf na mi kas. 
Kon felis nos tabata sintá huntu na mesa i despues 
reparti e regalonan. 
Tata, semper ku e smile i kontentu ku e regalo, kla 
pa bisa saka un pic. 
E aña aki Dios a disidi otro. For di luna Oktober mi 
a bisa ku mi no ta kumpra un palu di pasku pasobra 
tata a kuminsá ta sinti su kurpa no bon i ta bisa mi 
e no sa si elo bai logra yega desèmber. 
Pami tabata importante pasa tur dia, tur momentu 
kune pasobra no sa kiko ta bai pasa despues, aunke 
nos FE tabata pa e por rekuperá. 
24 November último, tata a despedi di nos i bai laga 
nos ku un doló imenso den nos kurason. 
Pasku 2023 lo ta un pasku diferente i lo mi sinti su 
falta sigur na moment ku su stul lo keda bashi. Si mi 
sa ku su presensia lo ta meimei di nos i ku e ta felis 
kaminda ku e ta, sin doló i sufrimentu. 
Tata manera semper mi a bisa, mi tin ku siña biba 
sin bo i sa ku mi ta stima bo pa semper. 
Bo yu, amiga, ruman i kompañera di lokura. 


PROME PASKU SIN TATA, 

Kasi 30 dia ku bo a despedi di nos for di e mundu aki. 
Kasi 30 dia ku ku tur dia di nobo nos ta enfrentá e realidat di bida ku bo no tey mas. 
Eta duru, pero nos tin ku konformá nos mes ku e palabranan “Dios ta duna i Dios ta 
tuma”. 
Mi sa ku Dios tin un tarea speshal pabo pesey E tabata tin mester di bo den su Reino. 
Lo mi trata di keda fuerte manera abo a demostrá nos. 
Nos lo sigui rekordá den nos grupo di chat di rumannan, e ultimo video ku bo a man- 
da riba 18 di November 2023 ku e siguiente mensahe na bo lenga preferi ku ta spaño: 
“El sabado ha llegado Senor 
I ante ti …..agradezco por otra semana ….que concluye 
Agradezco por cada oportunidat vivida 
Por cada desafio superado I por cada bendicion recibida en estos dias 
Hoy mi corazon rebosa de gratitud por tu constante presencia 
Y cuidado en mi vida 
Gracias Senor, por cada momento de alegria que me has brindado 
Por cada leccion aprendida en los momentos dificiles 
Y por cada persona querida ….que pusiste en mi camino 
Que tu Gracia continue acompanandome …guiandome en los pasos que dare ad- 
elante 
Te pido Senor…que Bendiga este dia de Sabado… y que este llene de paz…. amor 
y serenidad para que pueda concluir esta semana un corazon agradecido … y un 
espiritu renovado para comenzar un nuevo ciclo 
Que el fin de esta semana sea el comienzo de nuevas oportunidades y desafios que 
me permita crecer …evolucionar y ser una mejor persona 
Concedeme fuerza y sabiduria para enfrentar loque estar por venir 
Que cada sabado sea un recordatorio constante de tu bondad 
Y amor incondicional 
A ti Senor entrego esta semana que concluye y confio en tu perfecto plan para mi 
vida. Amen!” 


Nos ta yama Dios danki pa tur e añanan ku nos a biba, selebrá i a disfrutá ku bo mi 
ruman. Chamok ……Bo tabata fuerte…..Nos lo sinti bo falta…. Lo bo ta pa semper 
den nos kurason i mente 
Ruman…. ONE LOVE ……Drumi dushi 


BIG BROTHER 


Na promé lugá danki pa tabata un bon Tata pami 
i un bon Tata di kas . Danki pa a lantami pa ta un 
muhé fuerte i balente. Semper a bisami lucha pa 
yega na loke bo ke i mi a logra sigur promé ku tata 
su wowonan a sera. 
Danki pa siñami respet pa ku otronan. Novem- 
ber ta e luna ku tata ta belmi mas. Shahaira pidi 
liber paso korda desember ta e luna pa nos selebrá 
pasku ku otro. Mi ta bisé si tata. 
24 November 2023, e fecha ku tata a bai laga nos 
tur ku hopi doló na nos kurason. 
2 Desember ta e fecha di mas duru pami, dia di mi 
kumpleaño ku nos a hiba tata na su último lugá di 
sosiegu. 
Un pasku sin mi tata . E aña aki tata no tei pa nos 
kome huntu, hari tata su kosnan di loko, parti re- 
galu i saka foto. Tata ta baila gosa.Tata hopi falta 
tata ta hasi…Semper tata ta keda den mi kurason . 
Tata drumi dushi. Mi sa ku tata ta ku nos. 
Un dia nos lo topa. Tata love u 4-ever. 


Mi ruman….. dikon bringa?..... dikon doló? 
Bo no ke a bai. Bo tabata ke a keda serka nos. 
Bo tabata fuerte i a lucha, pero na final bo a perde 
e bataya 
Drumi dushi…. mi ruman Chamok….. till we meet 
again! 


Chapi, 1 luna kaba ku bo a bai laga nos. 
Nos ta konformá ku ta pasa un Pasku i Aña Nobo sin bo, ta hopi duro pero sa ku ka- 
minda bo ta, Chapi bo ta mas mihó. 
One Love mi ruman, semper un lugá speshal den mi kurason. 
Drumi dushi na pas, mi ruman Chapi. 


CHAPI…..pasku sin bo….. DIKON…. 


Mi Tata stimá, Un Pasku sin bo…. 

FUTURE 
SHOP 


ta desea ku e Pasku i Aña Nobo 
aki lo trese hopi prosperidad, 
pas, amor i bendishon pa kada un 
di nos. 
Bon Pasku 
Felis Aña Nobo 



Felis Pasku i Bon Aña 2024 
Pas, amor, salu i prosperidad 
ta deseo di 


Lisa Convenience 
Store 


ta desea ku e Pasku i Aña 
Nobo aki lo trese hopi 
prosperidad, pas, amor i 
bendishon pa kada un di 
nos. 


Bon Pasku 
Felis Aña Nobo 


MENSAHE PASTOR FRANK 
Kerido pueblo di Boneiru, ta un honor pa dirigí mi mes 
na boso pa medio di e teksto aki. Mi ke hasi uso di e 
oportunidat pa gradisí Dios profundamente pa e echo ku 
32 aña pasá ora ami i mi famia a yega Boneiru boso a 
risibí nos ku hopi amor i kariño. Nos ta stima e isla aki i 
e ta komo sifuera nos mes país. 
Nos a sirbi e isla aki den trabou di konstrukshon i reno- 
bashon di bibienda. Tambe nos a kontribuí huntu ku otro 
sirbidónan di Dios di e isla aki pa restourá bidanan ku 
tabata dañá pa motibu di piká i e bidanan a keda trans- 
formá pa e poder di evangelio di Kristu Hesus. Asina ’ki 
nos a aportá na e komunidat di Boneiru. 
Awe mi ke kompartí kòrtiku asina un teksto for di e pa- 
labra di Dios, den Salmo 127:1 “Si n’ ta SEÑOR ta traha 
e kas, trahadónan ta traha pòrnada. Si n’ ta SEÑOR ta 
warda siudat, guardia ta warda enbano.” Ki revelashon 
mas profundo ku ta mustra e magnitut di e poder di Dios. 
Nos por konstruí e edifisio di mas haltu i sigur’é bon, 
pero si Dios ke bashe abou E ta djis pèrmití un temblor 
di kategoria haltu òf un bòm potente i e edifisio ta basha 
abou. Diferente di nos ku ta biba riba e isla aki a kon- 
tribuí na su desaroyo den diferente forma, pero tur kos 
a sosodé pa medio di e miserikordia i bondat di Dios. E 
ta Esun ku ta konstruí i kuida di nos. Tene esaki bon na 
kuenta. 
E fin di aña aki ta un bon tempu pa pensa den Esun ku 
ta e Kreador pa ekselensia. E Dios Eterno i Soberano 
i dun’É gradisímentu pa e logronan ku nos a alkansá 
danki na Su fieldat. 
Awe mi ke invitá bo pa entregá bo bida na Kristu Hesus. 
E lo edifiká bo kas i kuida bo proyektonan familiar. E ta 
kuida abo i bo sernan kerí. E ta sigui edifiká i warda Bo- 
neiru, e isla bunita ku a risibí nos. Ami komo Pastor di 
Iglesia Kas di Orashon Pa Tur Nashon huntu kumi kasá 
i yunan ta deseá boso felis pasku i un fin di aña yen di 
bendishon. Un aña 2024 yen di grasia di Señor pa boso 
por mira e manifestashon glorioso di e amor di Dios den 
boso bida i den bida di boso famia. 


Dios bendishoná boso grandemente. 
Boso sirbidónan Pastor Frank Reinoso i Roraima Reinoso 


Kakikaki 
Barbershop 
a risibí su plakat mustran- 
do ku ofisialmente e ta un 
kompania rekonosé pa guia 


Kakikaki Barbershop kompania rekonosé 


studiante. Un di e emplead- 
onan ta hasiendo un estudio 
MBO nivel 1 na Fundashon 
Forma, pues ta nesesario pa 


ta un kompania rekonosé. 
Kakikaki Barbershop ta 
pará habrí tambe pa duna 
guia na otro stazjèrnan. 

Hopi biaha ta mira un 
santana 
eksklusivamente 
komo un sitio pa dera nos 
defuntunan. Tambe hopi bi- 
aha un sitio ménos plasen- 
tero i hasta makabro. San- 
tana sinembargo ta tambe 
un museo habrí kaminda 
por kana keiru i kontemplá 
tur e grafnan di tur sorto di 
forma i arkitektura. Algun 
dia pasá mi a bai kaba ku 
limpiesa rònt di graf di mi 
mayornan i a disidí di hasi 


Santana ta un museo habrí 
Pa: Ayo Boekhoudt 


mi kaminata tradishonal, 
manera mi ta hasi den eks- 
terior tambe ora mi kana 
dal den un santana. 


Antepasado maternal 
Mi mester atmití ku mi 
gusta kana den santana, 
paso pa ami ta un museo 
habrí e ta. Anke e santana 
prinsipal katóliko di Playa 
falta 
hopi 
mantenshon, 
mester konstatá ku tin hopi 
moveshon i konstrukshon 
ta tumando luga den e san- 
tana. Hopi rekonstrukshon 
restorashon i konstrukshon 
ta tumando luga. 
Praktikamente no tin 
ningun tereno liber i sin 
doño mas pa konstruí. Pues 
no solamente a bira hopi 
difisil pa haña un tereno 
pa konstruí un kas pa biba 
pero hasta pa dera un per- 
sona a bira kasi imposibel 


logra un tereno pa konstruí 
un graf. 
Mi a purba den mi ka- 
minata di buska grafnan di 
mi antepasadonan mater- 
nal i paternal. Promé mi a 
konsentrá riba e famianan 
maternal ku mi a logra haña 
un graf ku un nòmber ariba. 
Pasobra si no tin nòmber mi 
no por sa ku ta di mi famia. 
Mi a kuminsá na graf 
di mi propio mayornan i 


despues a bishitá e graf di 
mi abuelonan i 2 tio mater- 
nal. Den banda tin e ruman 
mayó di mi wela derá, pues 
mi tanta grandi maternal. 
Despues ku ayudo di un 
primu di mi mama mi a 
logra haña graf di mi bis- 
abuela maternal, pues wela 
di mi mama i den banda un 
yu ku ta primu di mi mama. 


Boekhoudt 
Ora mi no a logra haña 
mas graf di mi famia ma- 
ternal mi a kuminsá buska 
esnan paternal. Mi a bishitá 
graf di mi abuelonan pater- 
nal i tambe un graf grandi 
ku basta desendiente pater- 
nal, manera entre otro ru- 
man di mi abuelo paternal 


i vários di su yunan, pues 
prima i primunan di mi tata, 
spesífiko dje tio grandi aki. 
Mi a mira un graf tambe 
di otro primu di mi tata, 
pero yu di otro tio grandi. 
Tin di algun Boekhoudt ku 
a kontraé matrimonio i a 
kambia fam, pero e sanger 
ta keda Boekhoudt. 
Pues m’a mira vários ka- 
minda ku Boekhoudt a bira 
Visser, Ellis, Hart, March- 
ena i Goedgedrag. Lamen- 
tablemente tin hopi graf sin 
nòmber i tambe den mal 
mantenshon. Esaki ta pone 
ku mi kolekshon di foto ta 
más limitá ku mi mes a de- 
seá. Ku alma di tur mi an- 
tepasadonan por sosegá na 
pas. AMÈN. 

Un kaso di asesinato/homisidio ku a tuma lugá kasi 130 aña pasá den Antriol sem- 
per a fasiná mi. Un tal Jan Gerarda, habitante di Den Tuna, a asesiná un tal Rosa 
Flores. M’a lanta ta tende mi mama ta menshoná kada bes e kaso aki. El a nase na 
1912 i a tende su mama ta papia di e asesinato di Rosa Flores. E asesinato kruel aki 
a tuma lugá 16 aña promé ku mi mama a nase, esta na 1896. Mi wela i su yunan a 
biba den e kas aki despues. Despues di basta investigashon m’a logra haña sa porfin 
kiko a pasa. Tabata un asesinato pa motibu di brua. 


Boneiru na 1896, tempu ku e asesinato di Rosa Flores a tuma lugá. 


Jan Gerarda ta mata Rosa Flores na 1896 
Matamentu pa motibu di brua 
Pa: Bòi Antoin 


E monton di tera 
Mi mama i su ruman- 
nan a lanta den un kas 
yama ‘Villa Rosa’ den e 
aktual Kaya Esther. E kas 
no t’ei mas, pero m’a lan- 
ta hañ’é i a hunga den dje, 
den tempu ku e no tabata 
habitá mas den añanan 
sesenta. 
Jules Hellmund, mi 
welo di parti mama, a 
kumpra e kas aki pa mi 
wela Margaritha (Gaita) 
Ilario i su yunan menor 
di edat e tempu ei, esta 
Gregorio, Julio, Enriqu- 
eta, Carlota, Julieta i mi 
mama. Nan ruman mas 
chikitu, Jan Ilario, no a 
nase e tempu ei ainda. 
Jules tabata kasá na Pla- 


ya, pero tabatin un relas- 
hon amoroso ku mi wela, 
for di kua 7 yu a nase. 
Masoménos 30 meter 
sùit di e kas aki, na otro 
banda di kaminda, taba- 
tin un monton di tera. Mi 
mama a konta ku el a lanta 
haña e monton di tera aki. 
Nan a basha e tera aki na 
e sitio kaminda un muhé 
a sangra muri. Un muhé 
ku nan a hinka mata. 
E sitio aki semper a 
keda un lugá ku hendenan 
di Antriol tabata teme, un 
lugá beaku, manera sa 
bisa. Tabata mira tur sorto 
di spiritu na e sitio aki. 
Mi mama a konta mi 
ku un subrinu di dje, pues 
primu di mi, ku nunka 


m'a konosé, a mira un 
'kos' na e sitio aki, spanta 
i muri despues. E primu 
aki tabata un yu di Enri- 
queta Nicolaas i Bernar- 
do Nicolaas. Enriqueta 
tabata mi tanta, ruman di 
mi mama. Tan Keta nos 
tabata yam'é. 


Morto di Papa 
Charles, ku nan ta- 
bata yama Papa, tabatin 
11 aña na 1936. E tabata 
lantando den e bario di 
Antriol komo un mucha 
hopi aktivo riba tereno 
di deporte. Hopi biaha e 
tabata keda te ora anochi 
sera riba kaya, hungando 
bala ku su amigunan. 
Meimei di aña 1936, 


pa masoménos 7'or di 
anochi, ora tabata biran- 
do skur, Papa a kore yega 
morto spantá na Villa 
Rosa, kaminda e tempu ei 
mi mama, pues su tanta, 
tabata biba. 
Papa a konta mi mama 
ku el a mira un kos span- 
toso den e hanchi sùit di 
Villa Rosa, nèt na e bòshi 
di tera. Na e sitio aki e 
habitante anterior di Villa 
Rosa, Rosa Flores, a muri 
asesiná. 
Segun mi mama a 
konta mi, Papa tabata 
spantá, pero e no a tum'é 
mashá na serio. El a kere 
ku ta chansa Papa ta- 
bata hasiendo. Algun dia 
despues Papa a haña un 
kentura fuerte i el a ku- 
minsá pèrdè apetit. Nan a 
hib'é un haladó, ku a bin 
konstatá ku Papa lo mes- 
ter a spanta pa algu. 
Tabata na e momentu 
ei numa ku Papa a bin 
konta kiko a pas'é algun 
dia promé. Kiko el a mira 
eksaktamente niun hende 
kier a papia ariba. Papa a 
keda malu i finalmente a 
bin fayesé riba dia 28 di 
yüni 1936, faltando dos 
luna i mei pa a kumpli 12 
aña. 


Rosa 
Lantando komo mucha 
mi sa tende mi mama pa- 
pia hopi di e kaso di Rosa 
ku nan a mata. Pues doño 
anterior di e kas na unda 
mi wela Gaita a biba ku 
su yunan Goi, Keta, Car- 
lota, Julieta, Julio, Blanca 
i despues Janchi, esun 
mas yòn. 


Nan tabata yama e 
kas aki ‘Villa Rosa’, pa 
motibu di su doño Rosa 
Flores. E kaso aki a keda 
molestiá mi semper, pa- 
sobra mi mama tabata 
keda masha vago tokante 
e morto di Rosa, habitan- 
te anterior di e kas aki. 
Despues mi a kom- 
prondé ku e muhé aki su 
nòmber kompletu tabata 
Rosa Flores, un perso- 
na ku a biba na Boneiru 
na fin di siglo 19. Rosa 
Flores tabata un dama 
riku, di orígen venezola- 
no, Caracas. Sinembargo 
el a nase na Boneiru. 
Un echo ta ku Rosa 
Flores tabata biba den 
e kas grandi den e bario 
Antriol na unda mi mama 
a lanta. E kas den kua 
Rosa Flores a biba, mes- 
kos ku hopi kas ántes na 
Boneiru, tabatin un nòm- 
ber. E kas aki tabata ko- 
nosí komo Villa Rosa, 
derivá for di e nòmber di 
Rosa Flores. 
E 
promé 
investi- 
gashonnan despues riba e 
persona di Rosa Flores no 
a hiba mi masha leu. Mi 
no sa si ta Rosa so tabata 
biba na Villa Rosa, ku si 
e tabatin un esposo òf nò, 
si e tabatin yu òf nò. Loke 
sí Rosa tabatin, segun mi 
a sak’afó, tabata fortuna. 
Rosa aparentemente taba- 
tin hopi plaka. 
Mi mama a bisa mi 
ku tabatin indikashon ku 
Rosa Flores tabata ne- 
goshá den prenda i esaki 
tabata generá basta plaka 
p’e. I tabata e negoshi 
aki ku, aparentemente, a 

Eksaktamente na e sitio aki Villa Rosa tabata situá, na unda Jan a mata Rosa. 


pone ku a asesin’é. Pero a 
resultá ku no tabata asina. 
Otro motibu a pone ku a 
mat’é. 
Mainta tempran 
Rosa un mainta tem- 
pran 
tabata 
trahando 
kòfi den su kushina na 
Villa Rosa, preparando 
apa-rentemente pa bai 
misa, ora ku un hòmber a 
drenta su kas i hink’é ku 
kuchú. Rosa a sali for di 
Villa Rosa pa bai buska 
yudansa, pero a kai ma- 
soménos un 40 meter sùit 
for di su kas, na unda el a 
sangra muri. 
E morto di Rosa a kou- 
sa konsternashon grandi 
den komunidat di Bonei- 
ru. Tabatin tambe hopi ru- 
mor a rondoná su morto, 
no solamente pa loke ta 
trata e asesinato mes, sino 
tambe pa desaparishon di 
plaka ku e lo tabatin na su 
kas. 
Segun mi mama, no 


a dura muchu ku polis a 
bin haña sa ta ken a mata 
Rosa. Tabata un tal Jan. 
Pero Jan a hui. Jan a kore 
bai i no por a hañ’é niun 
kaminda. Despues di hopi 
buskamentu, a bin haña 
Jan i a ser’é. 
Jan Felida a konta mi 
ku el a tende di su tata, 
Lènchi Felida, ku promé 
ku a yega na detenshon 
di Jan aki sinembargo, 
polis a kue un otro Jan 
sera, manera a sali na kla 
despues, inhustamente. 


Pakiko? 
Jan Felida: “Pasobra e 
Jan ei, pa un òf otro mo- 
tibu, tabatin masha rabia 
riba Rosa. E tabata kana 
bisa tur ora i tur kaminda 
na boka grandi ku mester 
mata hendenan manera 
Rosa i mester bebe nan 
sanger. Mi no sa dikon.” 
E huida di e Jan Ge- 
rarda mes, esta ku a mata 


Rosa, a resultá den un 
tumba mashá bunita: “Jan 
a mata, Jan a kore bai... 
Jan a mata, Jan a kore... 
Hinka Jan den piskalat, 
hinka Jan den piskalat... 
Jan a mata...” 
Tin bes na Kòrsou sa 
argumentá ku e kantika 
aki lo ta referí na Johan 
Sofia, ku a mata un òf ta 
dos mucha na Soto, Kòr- 
sou, pero parse ku esaki 
no ta bèrdat, komo ku e 
piesa 'Jan a mata' lo ta- 
bata eksistí ya kaba for 
di den e promé añanan di 
siglo pasá. E tabata hopi 
toká den maskarada. 


Misterio 
Motibu di asesinato di 
Rosa Flores no tabata pa 
hòrta su plaka i hoyanan. 
E asesinato aki a haña 
hopi atenshon den e ko- 
rant ‘Amigoe di Curaçao’, 
tambe 
den 
‘Haagsche 
Courant’, 
‘Limburger 


Courier’ i mas korant na 
Hulanda. 
Fo’i kuminsamentu e 
asesinato di Rosa Flores 
tabata kubrí pa un kor- 
tina di misterio. Un echo 
ta ku Rosa Flores tabata 
biba su so na Villa Rosa 
den e bario ‘Deen Teera’, 
nòmber ku tabata mas usá 
e tempu pa Antriol. 
Informenan periodís- 
tiko tabata mustra ku a 
haña Rosa drumí den un 
plas di sanger na un dis- 
tansia kòrtiku for di su 
kas. Polis i dòkter ku a 
akudí na e sitio a bin nota 
ku na kurpa di e víktima 
tabatin shete hinká, di 
kua tres den su pechu. Un 
di nan a penetrá te den su 
kurason. Dòkter a kon- 
statá ku e hinká aki na su 
kurason a kousa su morto 
inmediato. 
E kurpa di Rosa tabata 
den algun rama na banda 
di e hanchi smal di su 


kas. E tabata bistí den 
yapon. Porta dilanti di su 
kas tabata habrí, miéntras 
tabatin un lampi sendé 
den su kamber. 
No a hòrta nada den e 
kas di Rosa. Polis a topa 
ku un suma di plaka den 
un maleta habrí i algun 
prenda. A haña tambe un 
garoti pretu kibrá, tambe 
un boton den forma di 
un prenda (parelmoer), 
banda di e kurpa di Rosa. 
Probablemente esaki ta- 
bata ranká for di un bachi. 
Un ke otro a pone polis 
sospechá ku a tuma lugá 
un lucha entre e asesino i 
e víktima. 


Brua 
E polisnan enkargá ku 
investigashon di e kaso 
di Rosa Flores a pun- 
tra nan mes kua tabata 
e motibu di asesinato di 
Rosa Flores, despues ku 
a bira opvio ku no tabata 
pa ladronisia.No a dura 
masha ku polis a haña in- 
dikashon ku brua tabata 
motibu ku Jan Gerarda, 
manera a resultá despues, 
a mata Rosa Flores. 
Hendenan di Antriol 
tabata kere siegamente 
ku Rosa Flores tabata 
den kontakto direkto ku 
diabel, i ku esaki tabata 
dun’é poder pa hasi brua 
i hasi hende malu. 
Hustisia a detené dos 
hòmber sospechá di e 
asesinato di Rosa Flores. 
Un dje hòmbernan aki al- 
gun dia promé a menasá 
Rosa, loke ta duna forsa 
na e loke Jan Felida a 
konta, refiriendo na loke 
su tata a yega di kont’é 
tokante e kaso di Rosa 
Flores. 


Jan Gerarda 
E 
otro 
sospechoso 
tabata Jan Gerarda. A 
deten’é pasobra e tabata 


32 
32 


E hanchi den kua Rosa Flores a kai na suela, sangra i muri. 


bisa den e bario ku Rosa 
a hasi brua pa su mama, 
poniendo ku esaki a bira 
malu. Ámbos sospecho- 
so a keda nenga ku nan 
a mata Rosa. Despues a 
laga esun promé den li- 
bertat, pero Jan Gerarda 
sí a keda den detenshon. 
A traslad’é pa prison di 
Kòrsou, na unda final- 
mente el a bin atmití di 
a kometé e krímen kruel 
aki. 
Hues-komisario 
i 
grifÏer di korte a tuma e 
investigashon bou di nan 
enkargo. Durante su in- 
terogashon Jan a bin at- 
mití ku t’e so a kometé 
e asesinato di Rosa. El a 
deklará di tabata pa basta 
tempu kaba bou di impre- 
shon ku ta Rosa a hasi su 
mama malu, praktikando 
brua. Jan a pidi Rosa pa 
kura su mama, pero e no 
kier a hasi esaki. 
Jan Gerarda dia di 
asesinato tabatin 27 aña 
di edat. E tabata un mine- 
ro ku de bes en kuando 
tabata bai traha na Kòr- 
sou den minanan di fòsfat 


na Nieuwpoort. 
Den 
publikashonnan 
di e korant ‘Amigoe di 
Curaçao’ nan a deskribí 
Rosa Flores, pa su poder 
di hasi brua, ‘een zo- 
genaamde 
docter 
di 
koenoekoe’. Hopi hende 
pa e motibu aki tabatin 
temor i miedu di dje. 


Otro asesinato 
Den mesun aña ku Jan 
Gerarda a kometé e krí- 
men aki (12 di yüli 1896) 
un otro asesinato a tuma 
lugá den e área di ‘Deen 
Teera’. A haña e kurpa di 
Stefan Marchena ku un 
kòrtá grandi na su gar- 
ganta i na su barika. Ste- 
fan tabata tata di kriansa 
di Jan Gerarda. 
Djaluna 17 di ougùstùs 
1896 
mainta 
tempran 
Stefan Marchena a sali 
kas pa bai su kunuku na 
Gurubú (Koeroeboeroe). 
Atardi lat mesun dia su 
yu hòmber a haña su kur- 
pa den mondi di ‘Deen 
Teera’. E tabata asesiná. 
E kurpa tabata horibel pa 
mira. Por a mira su mon- 


dongo na e kòrtá grandi 
na su barika. 
Polis bou di guia di 
Ministerio Públiko meso- 
ra a kuminsá ku un inves- 
tigashon den e kaso aki. 
Prensa a kalifiká e ase- 
sinato aki komo estilo di 
‘Jack the Ripper’. Tambe 
a kuestioná siguridat na 
Boneiru. 
Pa kolmo, den e mesun 
dianan di e kaso di Rosa 
Flores i Stefan March- 
ena mas insidente straño 
a tuma lugá na Boneiru. 
Entre otro un intento bru- 
tal di asesinato. Un sierto 
anochi un hòmber a bai 
kas di un otro hòmber ku 
un skopèt. Dor di e porta, 
ku tabata habrí, el a tira 
riba e hòmber habitante di 
e kas aki. E bala a alkansá 
e víktima solamente na un 
di su mannan. A detené e 
sospechoso i a traslad’é 
pa Kòrsou, manera tabata 
e prosedura normal den e 
tempu ei den krímennan 
pisá. 
E insidentenan den 
1896 ei a duna Boneiru un 
mal nòmber. Korantnan a 


reportá: “De veiligheid 
op het tot deze kolonie 
behoorendo eiland Bo- 
naire laat den laatsten 
tijd heel wat te wensehen 
over.” 


Korte 
Na luna di òktober 
1896 e kaso di Rosa 
Flores a bini den korte na 
Kòrsou. Jan Gerarda ta- 
bata pues e úniko akusa- 
do. Durante tratamentu di 
e kaso aki a bini mas klar- 
idat tokante loke a sosodé 
mainta tempran di 12 di 
yüli 1896. Ministerio Pú- 
bliko su akusashon kontra 
Jan Gerarda tabata ases- 
inato premeditá. Banda di 
e shete hinkánan propiná 
na kurpa di Rosa Flores a 
konstatá sla na su kabes i 
brasa robes. 
Durante 
e 
investi- 
gashon a bin sali na kla 
ku entre 4'or pa 5'or di 
mainta algun besiña di 
Rosa Flores a tende gritu 
ta bini for di su kas. Nan 
a bai e kas pa mira kiko 
tabata pasando. Nan a 
haña e porta dilanti di e 


kas habrí, pero Rosa mes 
no tabata den kas. Nan a 
topa ku un lampi sendé 
den e kamber di Rosa, 
un indikashon ku a drumi 
den e kamber ei durante 
anochi. 
Preokupá pa e ousen- 
sia di Rosa, pensando 
ku un aksidente a sosodé 
kuné, e besiñanan a bai 
buska den kurá di Villa 
Rosa. Tambe nan a buska 
pafó di e kurá i na dis- 
tansia kòrtiku a topa ku 
Rosa drumí den un plas 
di sanger. 
Banda di e kurpa a 
topa ku un garoti pretu 
kibrá, un boton ornamen- 
tal i un lensu di koló. E 
tabatin herida na kabes, 
pechu i un di su brasanan. 
Rosa no tabata duna señal 
di bida mas na momentu 
ku a yega na su kurpa. 
Na e momentu ei e be- 
siñanan no tabata sa ainda 
ta ken a mata Rosa. Nan a 
avisá polis, ku a akudí na 
e sitio di delito, kompañá 
pa ámtenar di Ministerio 
Públiko i dòkter. 


Fiesta 
Vershon di Jan Gerarda 
tabata ku e mainta en kes- 
tion ku e aksidente a tuma 
lugá e tabata biniendo kas 
for di un fiesta, kaminda 
el a balia henter anochi. 
Bayendo su kas e mes- 
ter a pasa banda di kas di 
Rosa Flores. 
Pa kasualidat, segun 
Jan, el a topa ku Rosa 
den kaminda dilanti su 
kas. Mesora a pasa den 
kabes di Jan loke un ku- 
rioso venezolano ku ta- 
bata na Boneiru a bis’é 
algun tempu promé, esta 
ku Rosa Flores, ku tin un 
reputashon komo hasidó 
di brua, a hasi bruha pa 
su mama pa hasié malu. 
Rosa a menasá di lo hasi 
malu na henter e famia di 


Jules Hellmund a kumpra Villa Rosa pa Gaita Ilario i su yunan menos 
di edat na 1915. 


Jan. 
Jan a deklará mas 
aleu den korte: “Mirando 
Rosa mi dilanti, pensando 
riba mi mama ku tabata 
lunanan kaba malu drumí 
na kas, mi a pèrdè kabes. 
Mi a puntra Rosa dikon el 
a hasi brua pa mi mama, 
tresiendo malesa riba dje, 
i pakiko e no kier a hasié 
bon atrobe?” 
Rosa no a duna Jan un 
kontesta, loke a pone Jan 
bira furioso. Den su rabia 
el a saka un puñá ku e ta- 
batin hinká den un baliña 
na su karson. Semper e 
tabatin e puñá aki huntu 
kuné. El a propiná Rosa 
algun hinká. E no por a 
bisa durante tratamentu 
den e kaso na kua parti di 
kurpa el a hinka Rosa. El 
a splika ku su intenshon 


no tabata pa mata Rosa, 
sino solamente herid’é. 
Jan a sigui relatá ku 
Rosa a ten’é na su bachi 
i pa logra lòs a dal Rosa 
ku un garoti, poniendo ku 
e palu a kibra. Na e mo- 
mentu ei Rosa a dal algun 
stap patras i kai na suela. 
Segun Jan, inmediata- 
mente despues el a bai 
su kas den Tuna i a keda 
aya te 10'or di mainta. 
Den transkurso di dia Jan 
a kue su pañanan tur na 
sanger hinka den un saku, 
huntu ku e kuchúi, i a tira 
nan na laman. 
E akusado a rekonosé 
un pida di e garoti ku el 
a usa pa dal Rosa kuné. 
Tambe el a rekonosé e 
boton di su bachi ku Rosa 
a ranka kibra na momentu 
ku nan tabata luchando 


ku otro. 


Mal hende 
Rosa Flores parse ta- 
bata un mal hende, pa 
motibu di su reputashon 
komo hasidó di brua. 
Ruman muhénan di Jan 
den kartanan ku tabata 
den poseshon di korte, a 
ekspresá nan pensamen- 
tunan kontra e víktima. 
E personanan aki, mes- 
kos ku nan ruman hòmber 
Jan, tabata kombensí ku 
Rosa a hasi brua pa nan 
mama, poniendo ku el a 
bira malu. I ku mester a 
hasi algu pa fòrsa Rosa pa 
hasié bon atrobe. 
Remarkabel 
ta 
ku 
e reportero di korte di 
‘Amigoe di Curaçao’ a 
kalifiká e rumannan di 
Jan, ku den nan supers- 

tisiosidat, a kere den un 
kurioso venezolano ku a 
konta nan ko’i kèns komo 
hende bobo (“die domme 
mensen”). 
No solamente famia- 
nan di Jan Gerarda tabata 
kombensí den e maldat di 
Rosa Flores, ku e tabata 
poseé poder pa hasi hen- 
de malu i infelis. 
Un di e testigunan a 
deklará ku Rosa a hasi 
brua p’e tambe. Rosa a 
pone ku el a kuminsá 
bebe pisá i e no por a kura 
mas di e adikshon aki. 
Basá riba diferente 
sirkunstansia ku a sali for 
di e tendementu di tes- 
tigu, relashoná ku atmis- 
hon di e akusado, Korte 
a konsiderá e akusashon- 
nan kontra Jan Gerarda 
probá, esta ku el a mata 
Rosa. Pero Korte a haña 
ku no por proba ku esaki 
a sosodé ku premedi- 
tashon. A sentensiá Jan 
Gerarda na 20 aña di tra- 
bou fòrsá pa homisidio, 
pues no asesinato. E gas- 
tunan di e kaso na rason 
di fl. 436,-- tambe tabata 
pa kuenta di Jan. 


Morto di Jan 
Historia oral ta bisa 
ku Jan, despues ku el a 
kumpli su kastigu di pri- 
son, a traha na gobièrnu 
den konstrukshon di ka- 
minda di tera. Un dia el a 
subi un barku yamá Rosa 
pa hasi un biahe pa Kòr- 
sou. Jan durante e biahe 
aki aksidentalmente a kai 
na laman i nunka mas a 
haña su kurpa. Nan a bisa 
ku Jan a mata Rosa i Rosa 
a mata Jan. 
Pa loke ta Villa Rosa, 
mi wela i su yunan a biba 
eiden. Mi mama i kasi tur 
su rumannan a lanta na 
Villa Rosa. Despues ku 
Shon Zjil a muri, mi wela 
a bai biba na Kòrsou. Es- 
aki a pone ku otro hende 
a biba na Villa Rosa. En- 
tre otro un tanta di mi, Ju- 
lieta, a biba algun tempu 
den e kas aki. 
Tempu ku mi a lanta 
haña sintí den añanan 
sinkuenta-sesenta di siglo 
pasá, un grupo di mucha 
muhé, segun mi Philome- 
nagroep, tabatin nan sede 
na Villa Rosa. 


KRALENDIJK- Ta 
importante pa komuni- 
dat ta atvertí pa biyete di 
100 dòler falsu. Segun 
Maduro & Curiels Bank 
(MCB) den luna di òk- 
tober por a mira e ten- 
densia aki. Sinembargo 
algun 
komersiante 
a 
kompartí ku BONERI- 
ANO nan atvertensia. 
“Spesialmente den tem- 
porada di fiesta aki mes- 
ter paga bon tinu. Hopi 
hende ta kumpra kos i 
e chèns pa e dòler falsu 
drenta den sirkulashon 
ta grandi”, un empresa- 
rio ta splika. 
Hopi bia ta fásil pa 


Atvertensia dòler falsu 


detektá biyetenan falsu. 
Mayoria bia e karak- 
terístikanan di outenti- 
sidat, manera e marka 
di awa i e hologramo no 
tei. Òf ta falsifiká nan 
hopi malu. 
Pero e último bi- 
yetenan di 100 dòler 
falsu tòg ta mustra bas- 
ta outéntiko. “Nos pèn 
pa detektá biyete falsu 
no a sirbi ku e tipo di 
biyetenan. Awor komo 
prekoushon nos ta regi- 
strá nòmber di hendenan 
ku paga ku 100 dòler. 
Nos no ta ninga nan 
pero nos ta registrá si”, 
e empresario a splika. 


Cabo Verde 
Motibunan ku e ka- 
tibunan di Boneiru ta di 
Cabo Verde, un grupo 
di isla dilanti di kosta 
Wèst di Nort-Afrika (e.o. 
Mauretania 
i 
Senegal). 
Pa splika esaki ta bon pa 
nos bai bèk den tempu, i 
para ketu na e siguiente 
fechanan i temporadanan: 
Na aña 1527 ya e Spa- 
ñónan ta yega Venezuela 
i nos islanan ku e indjan- 
nan Caiquetio i ku nan 
katibunan di Cabo Verde; 
pues kasi 100 aña promé 
ku e Hulandesnan a yega 
Kòrsou. 1*West Indische 
Compagnie: 
1634-1674 
Na aña 1634 Hulanda ta 
konkistá Kòrsou, ta de- 
portá tur e Spañónan, pero 
sí ta mantené tur e katibu- 
nan di e Spañónan ku ta- 
bata prosedente di Cabo 
Verde. Komo ku Hulanda 
tabata den guera ku Spaña 
(1568-1648) 
solamente 
guereronan di 1*WIC nan 
tabatin i nan no tabata ko- 
nosé sklabitut mes. 
2* 
West 
Indische 


”Mayoria di Boneriano ta desendiente di katibunan 
prosedente di Cabo Verde” 


Outor: drs.John Schermer, biokímiko 


Introdukshon: 
Despues ku mi a kaba lansa e website “Bonairefamilies.com” na 2006 mi a sigui 
profundisá mi mes den historia di nos desendensia, i mi a bin kai ariba ku den e 
situashon di nos islanan Antiano tabatin 2 periodo ku a bini katibu for di Afrika, 
pero ku e diferensia ku nan a wòrdu reklutá di dos diferente parti di Afrika. Nos ta 
referí aki na e katibunan di Rei, prosedente di Cabo Verde, i e katibunan di Shon, 
ku a bini di Wèst- Sentral Afrika (Ghana, Angola, Congo). 


Compagnie: 
1674-1792 
E promé katibunan di kon- 
tinente Afrika (Ghana, An- 
gola, Congo) ta yega Kòr- 
sou na aña 1674. Rònt aña 
1650 ya algun katibu di 
Cabo Verde por a yega Kòr- 
sou (ku e Spañónan) komo 
ku na aña 1648 tabata final 
di guera kontra Spaña. 
Entre añanan 1674 i 
1730 tur aña kasi 1400 
katibu den 4 barku tabata 
yega Kòrsou, di kual mayo- 


ria hende hòmber tabata ser 
eksportá pa Latino Ameri- 
ka. 


Katibu di Afrika na 
Boneiru 
Na aña 1700 ya taba- 
tin algun katibu di konti- 
nente di Afrika (Ghana, 
Angola, Congo) aki na 
Boneiru pa kohe salu, 
mientras 
na 
Kòrsou 
a 
yega masoménos 41.600 
katibu (26 aña x4x400). 
Na Boneiru nos por mira ku 
e katibunan di Afrika aki 
no tabatin identidat; esta un 
fam, ni un famia huntu ku 
nan, ni historia. Lo úniko ku 
por a nota ta, ku nan tabata 
definí ku un sifra. Nan no 
tabata matriarkal. Kon nos 
por splika e sifra aki? Por 
ehèmpel e sifra 80. For di 
aña 1674 kada aña 4 barku 
ku katibu tabata yega. Si- 
fra 80 ta nifiká pues: 80/4 


= 20 aña na barku ku ta 
yega Kòrsou. Na aña 1694 
e katibunan mester a karga 
número 80. 
Entre añanan 1634 i 1674 
kisas lo por a yega Kòrsou 
tambe algun katibu for di 
Cabo Verde ku e Huland- 
esnan mes, pasobra ayanan 
nan tabatin algun plantashi. 
E nòmbernan Sint Jago, 
Nicolaas i Anthony ta pro- 
sedente dje tempu anterior; 
nan ta referi na algun siudat 
na Cabo Verde: Santiago, 
San Nicolas i San Antonio. 
Boneiru, 
aña 
1740. 
Na aña 1740 gobierno di 
Kòrsou ta exportá algun 
katibu di Cabo Verde ku 
nan famianan pa Boneiru. 
Kantidat di katibu den e 
inventario na aña 1740 na 
Boneiru tabata 285, den 
kual tabatin katibu ku un 
nòmber kristian (Sint Jago, 
Nicolaas i Anthony), algun 
ku un fam, otro ku nòmber 
krioyo, i e sobrá deskonosí 
pa nòmber i pa fam; (esnan 
prosedente di Wèst-Sentral 
Afrika). Esnan ku un fam 
tabata e 8 nòmbernan di orí- 
gen Cabo Verde: Anthony 
Bomba, CofÏe, Domacas- 
sé, Frans, Goeloe, Janga, 
Makaai i Wanga. Despues 
nos ta topa tambe e nòm- 
bernan: Felida, Marsera i 
Antoin. 
E famnan di e katibunan 
di Cabo Verde tabata bon 
definí i ku nòmber kristian, 
i nan tabata mustra riba un 
generashon matriarkal..Tur 
e yunan tabata karga e fam 
di nan mama i no di nan 
tata. Den e siguiente gen- 
erashonnan un di e yunan 
muher di kada famia por a 
haña un fam nobo. E fam 
aki tabata e nòmber dilanti 
di nan mama. Ehèmpel: 


Bernabela, Manuela, Eme- 
rentiana, Regales èts. 
Esnan ku nòmber i fam 
(di 1*WIC) sèmper a keda 
serka e mésun doño, i na 
edat avansá nan tabata liber. 
Tur esnan sin un fam a dis- 
parsé den kurso di siguiente 
añanan. 


Kosnan típiko di e famia 
Boneriano . 
-Nan 
tabata 
matriarkal 
-Nan por a kasa ku hen- 
de liber, esta ku e indjan 
-Nunka nan a wòrdu ben- 
dé ku personanan liber, 
esta doño di kunukunan 
-Na edat di 50 aña nan ta- 
bata liber di trabao den vèlt 
Awor nos ta bai mira e 
diferensia entre e katibu 
di Boneiru ku e katibu di 
Cabo Verde. Rònt di aña 
1250 Rei Alfonso X di Spa- 
ña a traha e dekreto ”Las 
siete Partidas”, un tipo di 
derecho sivil Spañó. Esaki 
tabata e temporada despues 
ku e katólikonan a derotá 
e Moronan ku a dominá 
Spaña i Portugal pa kasi 6 
siglo. 
Rei Alfonso X den su 
tempu a traha e dekreto 
di derecho sivil Spañó, i 
a tuma tur e hendenan di 
rasa Moro, Islam, Árabe i 
Hudiu den komunidat Spa- 
ñó. Esnan ku ainda tabata 
den ehérsito di e Moronan 

a bira sirbiente Spañó; tam- 
be e hendenan ku debe, i 
hende ku kier a traha komo 
sirbiente. 
E regla pa e sirbientenan 
den e dekreto tabata lo 
siguiente: 
-Nan por a kasa ku hen- 
de liber 
-Nan tabata den servisio 
di un doño i no por a ser 
bendé 
-Na edat avansá nan ta- 
bata liber 


Aki nos por mira e simi- 
laridat entre katibu di Bo- 
neiru i esnan di Cabo Verde. 
Estudionan konosí, entre 
otro di Toby Green ta mus- 
tra kon e katibunan, pues e 
sirbientenan ta yega Cabo 
Verde. Durante e régimen 
katóliko den añanan 1400- 
1500 nan a eksigí tur hende 
na Spaña pa tuma e religion 
katóliko. Den e tempo aki 


nan a deportá sirbientenan 
Spañó ku no ke a aseptá 
katolisimo pa Cabo Verde. 
Mayoria tabata hende hòm- 
ber 
(Spañó, 
Portugues, 
Árabe, Hudiu i Moro) ku 
aya lo mester a meskla ku 
hende muher katibu di Nort 
Afrika. 


Katibu di Spaña na 
Cabo Verde 
Publikashonnan di Bart 
Jacobs i Toby Green ta kon- 
ta kon e katibunan di Spaña 
tabata biba na Cabo Verde. 
Estudionan 
di 
Frank 
Martinus i di Bart Jacobs ta 
mustra ku Papiamentu mes- 
ter a bini di Cabo Verde. 
Estudio di Toby Green 
ta splika bibienda di katibu- 
nan di Cabo Verde rònt di 
añanan 1500, tempu di Co- 
lumbus. 
Na aña 1520, tempu di 
Columbus, Bartolomeo de 


las Casas a pidi e Rei di 
Spaña pa manda katibu pa 
nan. Asina e katibunan di 
Cabo Verde por a yega den 
Caribe (Cuba i Hispaniola) 
i meskla ku e indjannan, en- 
tre otro ku e Caiquetionan. 
Manera ariba menshoná, 
na aña 1527 e Spañónan ta 
yega Venezuela i nos islan- 
an ku e indjannan Caiquetio 
i ku nan katibunan di Cabo 
Verde; pues kasi 100 aña 
promé ku e Hulandesnan a 
yega Kòrsou. 


Kon e katibunan di Cabo 
Verde por a yega Boneiru? 
For di aña 1674 (2*WIC) 
kantidat grandi di katibu ta 
yega Kòrsou for di kon- 
tinente di Afrika, (Wèst- 
Sentral 
Afrika: 
Congo, 
Angola, Ghana), i di esnan 
ku no a wòrdu bendí ku La- 
tino Amerika, mayoria ta 
keda bendé ku doñonan di 
plantashi na Kòrsou, entre 
otro hudionan. Nan ta bira 
katibunan di Shon. Gobièr- 
no di Kòrsou ta haña su 
mes konfrontá ku 2 manera 
di trata katibu, i p’esei ta 
desidí pa manda tur esnan 
di Cabo Verde, e katibunan 
di Rei, pa Boneiru. 
Ta konosí ku na 1634 
Hulandesnan ta vense e 
Spañónan na Kòrsou, ta de- 
portá nan for dje isla, pero 
ta laga e indjannan i e ka- 
tibunan Spañó ku ta prose- 
dente di Cabo Verde sí keda 
atras. 
Na aña 1634 e katibunan 


Spañó aki ya mester a pasa 
100 aña huntu ku e Spa- 
ñónan i ku diferente rasa di 
indjan, i nan lo a tuma e pa- 
labranan toponimo den nan 
idioma di Cabo Verde. 
Akinan idioma original 
di Cabo Verde durante mas 
di 100 aña lo mester a kam- 
bia den Papiamentu dor di e 
Spañónan i e indjannan. 
Palabranan 
toponimo. 
E buki di Gerard van Buurt 
ta duna sentenares di pa- 
labranan ku via di e indjan- 
nan Caiquetio por a drenta 
Papiamentu. 
E otro buki di van Buurt 
i Sidney Joubert ta splika e 
orígen di toponimo, kual ta- 
bata e palabranan indjan ku 
mester a bira Papiamentu. 
Tur tabata palabra ku no 
tabata original di idioma 
Spañó ni di otro idioma 
Oropeo. Alabés e palabran- 
an toponimo no por a dren- 
ta Papiamentu na Kòrsou 
entre añanan 1634 i 1740, 
tempu ku e katibunan di 
Cabo Verde por a yega ei- 
nan dor di e Hulandesnan. 
Na Kòrsou nos ta haña 
kantidat grandi di persona 
ku fam ku ta nòmber dilan- 
ti di nan mama; pues nan 
tambe ta di Cabo Verde. Por 
ehèmpel: Andrea, Maria, 
Rosa, Mathilda, Seferina 
i Martina. Aki nos a kom- 


prendé ku nan tambe tabata 
di Cabo Verde pero pa mo- 
tibu ku nan a pasa e edat di 
50, i ya tabata liber na aña 
1740, nan i nan famianan 
por a keda Kòrsou. 


Wychen, Hulanda, desèm- 
ber 2023. 

Mi gusta kana keiru 
den santana, igual ku den 
un museo òf un mall. Ora 
mi ta ku vakashon mi sa 
drenta vários santana ku 
mi topa ora mi ta ‘zwerf’ 
den kualké suidat. Asina, 
tantu aña pasá komo e aña 
aki, durante di mi vakashon 
na Hulanda, m’a drenta un 
santana situá na Kerkhof- 
laan den Den Haag. 
Durante mi kaminata di 
Scheveningen bèk pa Cen- 
trum mi a topa ku e sitio pa 
entiero aki. E ta original- 
mente un santana katóliko 
manera mayoria, pero du- 
rante añanan e poder i in- 
fluensia katóliko a mengua, 
te ku por bisa ku awor e ta 
den minoria kompará ku 
otronan, manera "Neder- 
lands Hervormd" i "Luterse 


Na Hulanda ta dera hopi hende bou di tera 
Pa: Ayo Boekhoudt 


en Protestantse Gemeen- 
schap". 
Ta un plaser pa bo kana 
den e santana yen di flor i 
matanan formando "haag" i 
bankinan pa sinta. Grafnan 
den tur forma, kaminda ai- 
nda literalmente ta dera e 
defuntuden un buraku den 
tera, òf kaminda ta pone 
nan (‘bijgezet’) den un graf 
di famia. Nos ta bisa kèlder. 
Ántes tambe mayoria 
defuntu tabata bai den tera 
i ta pone un krus na e sitio 
i kla ta. Na Hulanda den e 
kaso aki semper ta bini un 
‘grafsteen’, sea ku krus òf 
sin krus, riba sitio dje en- 
tiero. 
Tur sorto di ‘grafsteen’, 
luho di marmer òf simpel 
di ‘zandsteen’. ‘Bijzetten’ 
ta djis un palabra dèftu pa 


entiero, pero loke na Papia- 
mentu no tin distinshon, sea 
ku ta den buraku bou di tera 
ku a bai kasi fo'i moda, òf 
poné den un kèlder, tur 2 ta 
bisa dera. 
Den e santana aki re- 
markabel tabata ku mayo- 
ria tabata bou di tera ku 
nan ‘grafsteen’ i de bes en 
kuandu un kèlder òf hasta 
un mousuleo, kaminda li- 
teralmente e defuntu ta derá 
serka su otro famianan ku a 
bai su dilanti. 
Tabata dera hendenan ku 
mas moda finansiero den e 
kapèl dje santana, òf hopi 
serka di e kapèl, pero pafó. 
Pues paden òf mas serka e 
kapèl ta komo sifuera un 
garantia ku bo ta sea den òf 
mas serka shelu. 
Mi ta gusta puntra pa mi 

sa ku ainda ta asina, pero ku 
un sonrisa hasta manera ku 
chèrchi i bofon un trahadó 
dj’eiden a kontestá mi ku 
esei no ta e kaso mas. Me- 
sora mi por a konkluí tambe 
ku e no ta un katóliko, paso- 
bra el a agregá mesora ku: 
"dat was heel lang geleden 
alleen bij de Katholieken 
hoor". Su tono a demonstrá 
desaprobashon. 
M’a pensa ku e motibu 
tambe ku mi no a lokalisá 
muchu graf di mi famianan 
ta pasobra sea nan ta derá 
bou di tera sin un krus, laga 
para un ‘grafsteen’, òf krus 
a kibra kaba na nada òf 
nan ta ‘somewhere’ den e 
tantísimo kèldernan sin un 
nòmber ariba. 


Ántes tambe tabata e 
kaso aki na Boneiru ku ora 
bo ta pober bo ta bai bou 
di tera i esun mas pudiente 
tabata bai den un kèlder. 
Kèldernan grandi ku hopi 
dibuho ta di hendenan ku 
mas moda i mas simpel ta 
ménos moda finansiero. 
Esei tabata ántes. 
Aktualmente 
no 
por 
konkluí mas ku un kèlder 
drùk i tur na adorno ta 
hende riku i esun simpel ta 
hende pober. Mi wowonan 
skèrpi a kapta nòmber di 
famia ku moda den tera 
derá òf un kèlder simpel. 
Tambe kèlder hopi luho 
di hende ku plaka i tambe 
hende simpel. 
Loke ántes tabata impo- 


sibel den religion katóliko 
ta e kremashon ku ta den 
religion hindú tabata pèr- 
mití. 
Skarsedat di tereno i es- 
pasio, pero tambe pa baha 
gastu, hopi hende ta opta pa 
kremashon. 
Tambe hopi hende no 
ta kere i gusta e kuenta di 
rekordá defuntunan. Nan 
a muri i kla. No mester 
keda rekordá nan mas. Ta 
di respetá nan deseo igual 
ku esnan ku si ta dera na e 
sistema tradishonal. 
Santana pa ami lo keda 
un sitio ku mi lo keda 
bishita ku hopi amor i grato 
rekuerdo di mi antepasa- 
donan. Ku nan tur lo so- 
segá na pas. 

NILO 
Trankilo 


Awe NiloTrankilo ta bai 
konta boso un otro kos 
hopi straño i kisas span- 
toso, òf chistoso, ku a 
yega di pasa kuné. Ta un 
storia di spiritu. 
Abo a yega di mira un 
spiritu? Awèl ami, Nilo- 
Trankilo, sí a yega di mira 
un spiritu den forma di 
yuana. A lo ménos esei 
mi ta pensa i ta konkluí di 
algu ku a pasa mi tempu 
mi tabatin entre 10-12 
añanan ei. 
Komo mucha semper 
mi tabata gusta bai kue 
yuana den kunuku. Tur 
djasabra mi ta subi mi 
baiskel i bai kunuku bai 
kue yuana. Ku mi chincha 
kologá na e stür i mi hilu 
pa mara e yuananan mi 
ta bai kunuku. 
Ora ku NiloTrankilo 
baha di kunuku e tabatin 
kasi semper 6 pa 7 yuana 
i tabata bende un par pa 
gana un dòs plaka. De- 
pendé e grandura di e 
yuana bo tabata bende 
nan di 3 pa 5 florin. I ora 
haña e sèn ta kumpra un 
gran parti na eiskrim na 
Max Supercorner. I sobrá 
di sèn NiloTrankilo tabata 
spar, manera Shon Bubu 
su tata a siñ’é. Spar un 
fuèrtè awe pa bo tin ma- 
ñan. Den un di e biaha- 
nan ku mi a bai den un 
kunuku den área di Bará 
di Karta djis pabou di e 
molina di awa. Den e ku- 
nuku tabatin un pos kobá 


basta hundu i ku hopi yua- 
na ta kore bai den dje. 
E dia ei mi di ku e yua- 
nanan (nèt mane nan ta 
komprondé mi) ku “awe 
boso por kore bai lagami 
den e pos, pero un dia mi 
ta bin kue boso.” 
Komo mucha kaba Ni- 
loTrankilo 
tabatin 
hopi 
kurashi i tabata bai kunuku 
mi so. Bai kue mi yuana i 
yu di prikichinan pa bende. 
Un biaha mi a dis- 
idí riba e djasabra pa bai 
kana kantu di laman pa- 
riba na kosta i a haña un 
kabuya diki koló oraño i 
bon largu. Mi di ku ta nèt 
bon. Ku esaki mi ta bai 
baha e siguiente djasabra 
den e pos i e number di 
e yuananan lo bai hunga. 
Si si, e yuananan ‘sabado’ 
ta bai yega. Mi a spièrta 
nan e dia aya. Mi a hiba e 
kabuya kas i a ward’é i e 
siguiente djasabra a buta 
mi kabuya patras riba mi 
baiskel i a tumba pa kunu- 
ku. Ta e yuananan di den 
pos mi ta bai kue, usando 
e kabuya. Un kos masha 
peligroso NiloTrankilo a 
bai hasi. Ora bo ta mu- 
cha chikí i inosente tin un 
alma òf angel wardadó ku 
ta protehá bo sigur, ya ku 
sin pensa ningun ora ku e 
kabuya por a kibra ku mi 
ora mi bai baha den e pos 
kuné. Anto un pos di sigur 
10-15 meter hundu. I nin- 
gun hende no sa na unda 
mi a bai. Na momentu ku 


mi a yega ku mi baiskel i e 
kabuya riba dje, mi a para 
esaki djis pabou di e pos 
ku molina di Bará di Karta i 
a kuminsá kana pa bai den 
direkshon di e pos kamin- 
da e yuananan ta. 
For di e ora ku mi a ku- 
minsá kana bai direkshon 
di e pos mi ta tende un 
kos straño ta hasi tak-tak- 
tak-tak den ‘achtste maat’ 
tras di mi, segun mi ta 
dal mi stapnan. E tambe 
ta dal su stapnan mi tras. 
I mi kurpa tabata reis un 
poko hopi. Pero mi no a 
preokupá, pasobra ta mi 
yuananan mi ta bai kue. Mi 
tabata bon di focus riba e 
yuananan ku nada no por 
a para mi. Mi a yega na e 
pos i a mara e kabuya na 
un tronkon di palu ku tin 
pegá ku e pos. A lo largu 
di e kabuya mi a mara un 
par di kònòpi i e otro punta 
di e kabuya mi a tira den 
e pos. E kònòpinan ta pa 
mi tene n’e. I despues mi 
a tene na e kabuya i ku- 
minsá baha pokopoko den 
e pos. 
Segun mi ta bai abou 
mi ta kontrolá tur buraku 
den banda di e pos i pusha 
palu den nan. I kaminda 
tin yuana mi ta kue i mara 
mesora i kologá nan na mi 
faha. E pos no ta dje han- 
chu ei sí, ya ku asina mi ta 
span mi pia den e bandan- 
an i ta keda wantá. Asina 
mi a bai te abou den e pos 
i a kue 5 yuana. Biniendo 
ariba mi ta mira den un di 
e burakunan den piedra 
algu ta lombra òf bria i a 
hala mi atenshon. Ora mi a 
wak bon, lugá ta un wowo 
di yuana ta lombra. 
Mi di den mi mes, “ta 
straño ku tin un yuana den 
e buraku ei ya ku ora mi ta 
baha den e pos mi a chèk 
tur e burakunan ei i no ta- 
batin nada aden.” 
Ata awor a resultá ku tin 
un yuana aden. Mi a kue e 
yuana i a mar’é bon mará 


na su pianan di patras i di- 
lanti i a bini ariba. 
Mi a lora mi kabuya i 
a bai kue mi baiskel pa 
bai. Mi baiskel tabata un 
baiskel 28 pretu grandi ku 
e brek ta un bara di heru. 
Awèl mi a sera e brek i 
pasa e yuananan pia mará 
rònt di e stür i e brek. Asi- 
na nan no por bai ningun 
kaminda. 
Mi a kore mi baiskel 
pasa banda di kunuku di 
Momon Julian i Chikí bai 
buska mas yuana den e 
kunuku ku ta keda nèt pa- 
bou di aktual Kunuku di 
Sùr. Mi a para mi baiskel 
den fresku i e 6 yuanan 
a keda hinká na e stür, 
miéntras ku NiloTrankilo a 
bai kana den e mondi di e 
kunuku. Ora NiloTrankilo a 
kaba kana den e kunuku 
i a kue dos yuana mas 
i a bolbe bèk na unda e 
baiskel ta, kiko bo ta kere 
a pasa? Ra ra ra? Esun 
yuana ‘spiritu’ ku mi a kue 
último den e pos ku su 
wowo tabata bria a dispar- 
sé. ‘Foetsie’... Gewon dis- 
parsé. Si asina mes; el a 
disparsé. E otro sinku yua- 
nanan sí tur ta’ t’ei. Pues 
no ta kestion ku un hende 
lo a kue e yuana aki, sino 
e hende lo a kue tur e otro 
sinku yuananan bai kune 
tambe. E yuana ‘spiritu’ no 
por a lòs, pasobra e tabata 
bon mará. I si el a lòs mes, 
e hilunan tin ku keda tras. 
E yuana ‘spiritu’ no a las- 
tra bai, pasobra no ta’tin 
marka di lastra abou. Ni- 
loTrankilo ta kòrda ku mi a 
buska tur rònt ei pa sigur 
un 10 minut. Tambe a bula 
den e 9aktual) Kunuku di 
Sùr ta buska i buska e yu- 
ana ‘spiritu’ sin por a hañ’é 
pa basta ratu. Di mes mi 
no ta hañ’é, pasobra no ta 
un yuana e tabata ta, sino 
na mi opinion un ‘spiritu’. 
Despues di basta buska i 
sin haña nada, ta manera 
mi a bin bei òf spièrta i mi 


di den mi mes: "Dios sa 
ku no ta un demoño òf 
spiritu malu e yuana ei 
tabata?” 
Mi a kuminsá rasoná i 
saka e sòm. Pasobra for 
di ora mi a yega n’e ku- 
nuku pa bai e pos mi a 
tende e stapnan ta kana 
mi tras. Despues ata e 
yuana ‘spiritu’ ta apa- 
resé den e buraku ku su 
wowo ku ta lombra. Un 
buraku ku tabata bashí. I 
ata awor e mésun yuana 
‘spiritu’ a disparsé mes 
mes sin laga ni un rastu 
atras. Ora mi a pensa 
e kos ei, mi di si ta kos 
malu e ta, ku ami Nilo- 
Trankilo sí e no ta pom- 
pa. Ami so den kunuku 
aya. Mi a manda mesora 
dos tres palabra ‘grandi’, 
ku na kas bo no ta riska 
menshoná nan mes, pa 
spanta e kos malu. I tras 
di esei mi a bira hasi un 
krus i resa un ‘Nos Tata’ i 
un ‘Ave Maria’. Djei mi ta 
bisabo, mi a subi i a tra- 
pa e baiskel pa kibra su 
pedalnan. Duru duru mi 
a kore e baiskel bai kas. 
Segun mi a ni e mihó ko- 
redó di baiskel di mundu 
di e tempu ei, ku tabata 
e 
kabayero 
Bernard 
Hinault, ku tabata kam- 
pion di ‘Tour de France’ 
pa sinku biaha den su 
karera, lo no por a keda 
den mi wil, di duru ku mi 
a kore e baiskel bai kas. 
Esta un sustu e kos ei ta- 
bata ta noh. Pero e yuana 
ei no tabata un yuana no. 
E mester tabata un spi- 
ritu malu ku a bin buska 
NiloTrankilo pa pompa. 
Pero NiloTrankilo a kue i 
mar’é. E yuana ‘spiritu’ a 
mustra NiloTrankilo ku bo 
no por mara un spiritu sí i 
ku asina e yuana ‘spiritu’ 
a disparsé. 
Ra ra ra, ta kon por 
ta? Nilo Trankilo a skapa 
atrobe. E biaha aki di e 
yuana ‘spiritu’. 


E yuana spiritu 

ta deseá tur su 
klientenan 


felis dianan di fiesta i prospero aña 2024 


Mi tabata na Kòrsou pa 
entiero di tio Toon(†), i mi a 
topa un persona masha spe- 
sial, esta, mi tabatin masha 
gana di a top’e. Tio Toon(†) 
su yu mayó, David(†), ya 
12 aña no ta huntu ku nos. 
Awor su tata tambe a bai for 
di e mundu aki. Mi tabatin 
bon kontakto ku David(†) 
i el a yuda mi masha bon 
tempu mi yu a nase na Kòr- 
sou, entre otro. Na 2011, 
David(†) a presentá dire- 
pente serka mi, nèt mi taba- 
ta sintá riba un motosaikel 
di Jenny Martis, na Cura- 
çao International Raceway. 
Nos a saka potrèt huntu, e 
sintá mi tras riba e moto- 
saikel. El a sera mi konosí 
mi ku mucha muhé i nos a 
kombersá poko pa despues 
nan a sigui pa otro sitio 
gosando un anochi. Tabata 
un djasabra, miéntras mi ta- 
bata na Kòrsou, pa tèst mi 
motosaikel pa e kareda di 
fin di e luna di aprel, aña di 
la reina. Djadumingu main- 
ta mi a tende e tristu notisia 
ku a shòk nos tur, David(†) 
a aksidentá den un outo i a 
pèrdè su bida. Mi a skirbi 
esaki kaba den pasado i 
loke mi ke skirbi awor, ta 
tokante e persona ku tabata 
sintá tras di David(†) riba 
bròmer. 
Despues di e aksidente, 
mi a tende ku David(†) no 


Un enkuentro spesial pa mi 
Jordy Maduro huntu ku David(†) 


tabata e so riba motosaikel. 
Un mucha muhé di 28 aña 
tabata huntu kuné. 


Jordy Maduro 
E dama Jordy Maduro, 
tabata esun ku tabata sintá 
patras riba motosaikel, mo- 
mentu un outo a sali nan 
dilanti, loke a kosta bida di 
e shofùr di motosaikel esta 
David(†). Nunka mi a topa 
Jordy, loke tabata mi deseo, 
tambe e yunan di David(†). 
Nèt despues ku nos a kaba 
hiba tio Toon(†) su último 
lugá di sosiegu, un hende 
a mustra mi i sera mi ko- 
nosí ku Jordy. Despues di 
kombersá un momentu, e 
pregunta di mi tabata, kon 
a bai e anochi, kiko a soso- 
dé. Jordy: “E anochi tabata 
selebrashon di nan klup 
di motosaikel ‘No Mads’. 
Despues nan a kore algun 
kaminda i resultá na pista 
i a saka potrèt ku un hende 
pero mi no tabata kòrda e 


hende, te awor ku bo ta bisa 
tabata abo. Mi ta kòrda mi 
tabata bisa un bon amigu 
di David(†), mi no ke keda 
kore bai bini masha, mi ke 
bai kas sosegá pa bai misa 
mainta. Nan a sigui kore i 
despues kita for di e gru- 
po i direkshon pa kas. Na 
e momentu ei, outo a sali 
nos dilanti i e resultado ta- 
bata fatal pa David(†). Ami 
a haña hopi sla, pero mi a 
logra rekuperá na danki 
Dios. Mi a keda hopi tempu 
malu i awor ta bai mihó. 
Aki aya bo ta keda ku algun 
krekeché, pero e ta bai. Mi 
konosé e persona ku a sali 
nos dilanti ku outo. E taba- 
ta un hòmber ku a bai skol 
huntu ku mi. Loke a sosodé 
a preokup’e pa hopi tempu, 
pa el a pasa di loke a so- 
sodé.” Asina Jordy a konta 
mi, algu di loke a sosodé 12 
aña pasá. Nos a saka potrèt 
huntu, ami, Jordy i e yunan 
di David(†). 


ta desea ku e Pasku i Aña 
Nobo aki lo trese hopi 
prosperidad, pas, amor i 
bendishon pa kada un di 
nos. 


Bon Pasku 
Felis Aña Nobo 


TUNG FONG 
STORE 


Felis Pasku 
i 
Bon Aña 
Nobo 


ta spera ku e 
sintimentu dushi 
nan ku ta reina 
den e temporada 
aki por sigi 
reflehá henter 
2024 den kada 
kas aki na 
Boneiru 

Felis Pasku i 
Un Prospero Aña 2024 


Garage 
Marren 


Ku Bon Dios trese 
pas i bendishon 
pa nos kas i isla. 


Lady Ruth no sa con 
pa cuminsa e relato di e 
siman aki, e siman prome 
cu Pascu di Nacemento 
di Jesus, cu ta inspira 


SABIDURIA DEN NOS ALEGRIA 
Skirbi pa Ruthy”Lady Ruth” Vrieswijk-Bergen 


hopi aki y rond mundo 
pa celebra Pascu. Nos no 
sa si nos lo logra un re- 
lato mas prome cu fin di 
anja tampoco. Nos tur ta 


asina ocupa cu nos mesun 
cosnan y cu situacionnan 
familiar, pero sin keha 
y dunando Dios danki 
pa tur cos, tur situacion, 
tur momento, tur les di 
bida cu ta reenforsa nos 
fe y duna nos mas forza 
pa sigui deal cu cosnan 
fuera di nos contrrol. 
Nos salud ta hunga un rol 
sumamente 
importante 
den esaki. Nos niun ta 
perfecto y nos tur sa faya 
aki aya den nos biahe den 
bida. Nos ta lubida cu no 
ta material ta e cosnan di 
mas importante den nos 
bida. Nos curason su lus 
nunca ta paga, pasobra 
Jesus a priminti di ta sem- 
per cu nos. Ta nos mes ta 
paga e lus tin biaha casi 
ful, pero e amor di Dios 
su yui ta sigui ilumina 
nos caminda. 
Lady Ruth a topa cu 


varios di nos dushi hen- 
denan den e dianan aki 
y por a sinti nan alegria 
tambe den nan prepara- 
cionnan pa cu e dianan 
di fiesta. Mientras otro 
ta contento, tin famianan 


cu ta tristo pa perdida di 
un ser keri of pa recorda 
esnan cu no tey cu nan 
e Pascu aki. Nos a pidi 
permiso pa por a saca 
algun potret di algun di 
nos dushi hendenan cu ta 
traha duro cu amor pa nan 
famia y pa nan pais Aru- 
ba. No ta propaganda nos 
ta hasiendo, simplemente 
comparti algun impresi- 
onnan , algun “moment 
opnames” aki aya. Nos 
ta desea di por ehem- 
pel comparti un potret 
di dos trahador balente 
di e compania di gas aki 
na Aruba, cu ta traha foi 
mainta tempran te den o- 
ranan di atardi pa entrega 
e butishinan na casnan y 
of restaurantnan pa por 
sigui cushina. 
Nos a bin topa tambe 
cu un bon amigo, escri- 
tor di varios buki, entre 
otro esun con e negoshi 
di kofÏe a cuminsa na 
Aruba hopi anja pasa. 
Nos ta papiando di Ben- 
jamin Romero , un gentil 


Felis Pasku 
i 
Bon Aña 
2024 


Laga e Pasku 
aki kaba den 
un dushi 
ambiente i 
habri 
kaminda pa 
komienso di 
un aña nobo. 

Bon Pasku Felis Aña Nobo 
Pas, amor, salu, prosperidad 
ta deseo di 


cabayero hopi inspira y 
dinamico den tur locual e 
ta hasi. Nos a topel’e den 
Ling & Sons promovien- 
do un dushi bebida estilo 
thee juice natural cu su 
preparacionnan special. 
Nos a gusta esunnan 
di ginger. Mi ke sa mi a 
yega di comparti caba, cu 
awor Ling & Sons ta hopi 
mas bishita cu tur sorto di 
productonan local como 
internacional, y cu mas 
facilidadnan di w.c. y la- 
bamano pa e cliente ora 


naturalesa bati na porta 
mientras ta di compras. 
Antes tawatatin un solo 
banjo pa muhe y un solo 
banjo pa homber, masha 
masha incomodo mes. 
Danki Dios cu e donjonan 
nobo a wak y a trese cam- 
bio positivo den esaki. 
Aruba tin asina varios 
bon supermercado grandi 
bon sorti. 
Nos ta termina nos re- 
lato, deseando un y tur un 
Bon y Felis Pascu y for di 
awor caba un Bon Anja 
Nobo tambe ! 
Ban sigui gradici bon 
Dios pa salud, alegria y 
sabiduria. Ban sigui sti- 
ma y cuida otro mihor cu 
nos por, specialmente nos 
grandinan. Corda cu bo 
tambe lo por yega na un 
edad halto un dia. Danki 
na tur e instancianan cu 
ta traha cuida y yuda nos 
grandinan ! Danki na Wit 


Gele Kruis cu nan team- 
nan dinamico di zuster- 
nan y broedernan dedica 
y profeshonal cu curason 
pa nan trabao. Cu e Pas- 
cu aki trese mas amor y 
paz pa nos tur, dia pa dia. 
“One day at a time”. Lady 
Ruth ta gradici Prensa pa 
e tremendo cooperacion 
den 2023 y lo sigui hasi 
su best pa sigui expresa 


cu amor pa tur den su re- 
latonan den 2024 tambe. 
Cu e amor, paz y lus 
di Pascu sigui rondona 
y carga nos tur, den tur 
momento den nos bida 
pa hasi nos tur hendenan 
mas humilde cu menos 
orguyo y arrogancia pa 
placa y of material cu no 
tur ora nos tin mester di 
nan. 


Ban sigui traha ho- 
nesto den nos trabao, cu 
respet pa nos mes y pa 
nos prohimo ruman, sin 
importa rasa, religion of 
color politico. 
Jesus, ami tambe ta cla 
pa ricibi’BO e Pascu aki 
atrobe. Nos bida ta den 
Bo man, oh Dios den al- 
turanan. Na Bo nomber 
Gloria ! 


Mary Oliana, un amiga di David(†) ku mi a topa na entiero di tata di David(†), esta 
mi tio. Mi a topa Mary na Boneiru, durante un paseo ku motosaikel na luna di 
Sèptèmber. E tabata huntu ku David(†) i asina mi tabata sa ken e ta i a saka dife- 
rente potrèt di nan. For di e tempu aya mi a keda ku un potrèt di nan, pa mi spesial 
miéntras nan tabata koriendo riba kaya, nan huntu riba motosaikel i pia pone riba 
otro. Mi di mi ta ward’e, un dia mi mester topa Mary, pa mi dun’e potrèt. Mi no a 
top’e dia di entiero di David(†), pero mi sa ku lo mi top’e un dia i tabata na entiero 
di tata di David(†). Nos a papia durante e dia riba algun kosnan di pasado i awor. 
Pa mi un plaser di a top’e i papia kuné. 


Mary Oliana ku David(†) na Boneiru 


ta desea ku e Pasku i Aña 
Nobo aki lo trese hopi 
prosperidad, pas, amor i 
bendishon pa kada un di 
nos. 


Bonaire 


Bon Pasku 
Felis Aña Nobo 

www.bancodicaribe.com 


May this holiday season inspire us 
to embrace kindness and open doors 
to new opportunities for everyone. 
Happy Holidays! 


We are closed on January 2, 2024 


Nani a kumpli 95 aña, un bunita edat. Dios bendishoná 
bo ku tur e añanan ku e tin reservá pa bo. Nani ta hopi 
aktivo, ta move bon di dje i ta kantante solista na Kas di 
Kuido di ‘Grandi pa grandinan’ siman pasá. Esaki ta un 
bendishon tremendo. 
Nani a kumpli 95 aña 

Masha bunita, rekuerdo, 
tremendo. Por mira parti di 
Sabana, e snèk patras. Na e 
sitio ei, hungadónan di Uru- 
guay tabata bishitá despues 
di wega. Mi tabata mucha 
chikitu i ta kòrda kon nan 
tabata yega na bòshi i ron- 
doná e bar di mi Tio Ronny 
Pietersz (†). Mi ta kere ta- 
bata 1985 pa 1990. No mas 
ariba. Tambe riba e potrèt, 
e vehíkulo di brantwer, esei 


Sabana mi dushi Bario 
Fittipaldi Pietersz 


tabata e SUV ku tabata uza, 
pa e trahadó ku tin pikèt. 
Mi ta kòrda atardi, ami ku 
mi tata ta bai trein kore na 
altura di Sabadeco. E tem- 
pu ei, e kaminda tabata di 
tera. 
Solamente kantu di la- 
man, tabata di asfalt. Mi 
tata tabatin diferente ruta 
den e mondinan ei. Aparte 
di ami, e tabata bai ku mas 
mucha. Rara bes ora nos ta 


trein, un outo tabata pasa. 
Nèt na altura kaminda e 
vangrails ta awendia, nos 
tabata parker i kuminsá 
kore, dependé e ruta i re- 
gresá na e sitio via kaminda 
di asfalt. Mi tata a konta mi, 
un momentu hende a re- 
marká, ku e ta kore ku outo 
di trabou ku mucha aden. 
Apesar ku e tabata hefe 
di brantwer, tin otronan 
ku posishon mas ariba, pa 


tuma desishon. Nan a bis’e, 
(gezaghebber e tempu aya), 
e sigui hasi loke e ta hasi 
ku e outo di trabou, basta ta 
ku mucha e ta ‘bezig’ i niun 
hende no por stòp esei. 
Bèrdat esei a tuma lugá 


hopi aña, miéntras el a ku- 
minsá organisá kareda di 
pia ku su amigunan (COM- 
CABON). Masha mucha a 
kore den e outo aki, pa bai 
trein ku mi tata... 


Taina Cariza 
Beauty Salon 


su deseo ferviente ta pa pasa 
un Pasku yen di harmonia i 
un Aña Nobo yen di 
prosperidat. 
Felis Pasku 
Bon Aña 2024 

